
“-Е. ВОРОШИЛОВ 
жолдастың 
Алматыға келу% 


“ Совет Одағы Коммунистік партиясы 
мен Совет мемлекетінің көрнекті қай- 
раткері, СССР Жоғарғы Советі Прези- 
диумының Предеетателі КЛИМЕНТ 
ЕФРЕМОВИЧ ВОРОШИЛОВ Қазақ ССР- 
ына Ленин орденін тапсыру үшін 13-17 
январь күндері Алматыда болды. 


І-суретте: КҚ. Е. Ворошилов жолдастың Қазак- 
станға Ленин орленін тапсырып түрған кезі. 


2:3-суреттерде: ҚК. Е. Ворошилов жолдас Ал- 
маты ауданындағы Қалинин атындағы ҡолхозда 
болды. Қолхоз пионерлері Қ. Е. Ворошилов жол- 
дасқа пионер галстүгін сыйлады. 


Суреттерді түсірген: Будневич пен Степанов. 


Айына бір рет шығады. 


Коммунистік партия ісі үшін күреске дайын бол! 


ПИОНЕР 

Қазақстан ЛКСМ Орталық Комитетінің пионерлер 492 


мен Мектеп оқушыларына арналған әдеби-көркем МАРТ 
және публицистикалық журналы 


1957 Ж, 
Шығуына 19 жыл. 


Әңгіне 


Мен бүгін күндегі уақытымда тұра алмай 
жатырмын. Көрпені басыма дейін тұйықтап 
алып ұйқылы-ояу кісідей сұлықпын... 

Достарым, сендер мені бір дертке шал- 
дыққан шығар деп ойламаңдар. Жоқ, мүлде 
олай емес. Еш дертім жоқ. 

Ал, ендеше бұл жатысыңа жол болсын 
"дейсіңдер ғой. Амал бар ма, айтайын. Ол 
былай болып еді... 

Өткен жексенбіде біздің класс колхбз 
фермасының қой қорасын тазалауға келіс- 
кен-ді. Ертеңгі сағат тоғызда оқушылардың 
бәрі мектеп зуласына жыйналды. Оқытушы- 
лар бөлмесінен Кәрима Сұлтановна (ол кісі 
класс жетекшіміз ғой) шығып, бәрімізбен 
амандасқан соң бүгінгі жексенбіліктің жос- 
парын хабарлады. с 

Сәлім екеумізге сыртқа шығарылған көң- 
ді-арбаменен шіріткіш қамбаға төгу Міндет- 
телді. 

Ойлаймын, бұл міндет бүгінгі жұмыстың 
“ең маңыздысы сыяқты. Мааңызды болмай 
ше? Қораның есік-терезесінен бірдей лақ- 
тырылған көң лезде үйіледі де қалады. Оны 
үлгіріп арбаға салып қамбаға төгіп көр. Бұ- 
ған қайрат керен, достарым. 

Қойшы, сонымен жұмыс қыза түсті... Де- 
генмен, біраздан кейін қажыйын дедім. 

Екі галақаным күлдіреп, қарым да әлсін- 
әлсін ұйый бастады. Сәлімнің де маңдайы- 
нан тер ақты. Ол сонысына қарамастан ме- 
нің көңмен айғыздалған бетіме қарап күл- 
месі бар ма?, д 

-- Ойбай, ана қараңдар! Қалибектің бе- 


тіне Жаңбырбайдың ала өгізі бүркіп жібе- 
ріпті. 

Қора терезелерінен көң лақтырып жат- 
қан балалар ду күлді. 2; 

Мен ағаш күрегім толып тұрған был- 
жырақ көңді оған шашып кеп жібердім. 

Міне масқара! Абайламаппын. Қызумен 
лақтырылған көң бұға қалған Сәлімнің үс- 
тінен борай ұшып, бұрыштан шыға келген 
Кәрима Сұлтановнаның дәл омырауына 
былш. ете түспесі бар ма? Не болғанымды 
(білмей сәл (аңтарылып қалыппын. Кенет бір 
Үстем сезім сүйрей жөнелді: сонан соң тар- 


“ тып беріппін ғой үйге. Тіпті артыма қарамай 


қашыппын.. Осы табансыздығым үшін ар- 
тынан қандай өкіндім десеңші! 

Әй, Сәлім-ай, сенің кесірің ғой осының 
бәрі. Ертеңіне сабаққа бара алмадым. Бе- 
тім шыдамады. Үй ішін науқастанып қалдым 
деп сендірдім. 

Содан Міне, әлі жатырмын. Бүгін де Мек- 
тепке беттей алар түрім жоқ. Ойым он сақ- 
қа жүгіреді. Не істеуім керек? Шынында, 
Мен білмей қалдым ғой. Әлде үйіне барып 
кешірім сұрасам ба екен? 2 

Жоқ! Мүмкін емес. Қалай бетіне қарай- 
мын, ұят!.. «УА» деп аунап түссем, қасымда 
аанам тұр екен. 2 

-- Құлыным-ау, не. болды саған! Асың су- 
ып кетті ғой, басыңды көтерші. 

Амалсыздан тұрып, тамақ ішуге тура кел- 
ді. Бұрыңғы жайма-шуақ күн болса, бұл ас 
Менен көресісін көрер еді. Әттең олай бол- 
Май тұр ғой.. Майға бөккен палаудан бір- 


ені рет аузыма салдым да, қабағымды тыр- 
жыйттым. Ы 

Анам көп сөйлей бермейтін кісі ғой. Мұ- 
ңая түсіп, столды жыйнастыра бастады. 

ЭЖКеңілдеу киініп кітап оқуға кірістім. Қан- 
ша оқығанмен мыйыма ешнәрсе кізетін 
емес. Ғажап! Иығымда бір қол тұр. селк ете 
қалдым. Қарсы алдымда... Ия... дәл қасым- 
да Кәрима Сұлтановна тұр-» Ауызымды 
аша алмай аңырып, қыбырсыз қатыппын да 
қалыппын. 

Көзім адырайып ұясынан шығайын деп 
тұрған болу керек, Кәрима Сұлтановна ба- 
сын шайқап, жымыя күлімсіреді. 

Осы кезде ас үйден анам шыға келді. 
Екеуі шүйіркелесе кетті. 


<. Айналайын, Кәрима қарағым-ау, көП- 
тен келмедің ғой. 

-- Қолым тимеді, апай. 

Анам, сәйлей жүріп, столды қайта жаса- 
ды. Лезде ас та дайын бола қалды. 

Кәрима Сұлтановна мені қолтықтап келді 
де, өзімен қатар отырғызды. Арқамнан қа- 
ғып, басымнан сыйпады. Қолы дәл анамның 
қолындай жұп-жұмсақ. 

Осы кезде денем тыз етіп, көзімнің алды 
мұнарта қалды. Көмейіме бір нәрсе тығыл- 
ғандай. Артынша көзімнен эжас ытқый жө- 
нелді. Байқамай да қалдым... 

Апам жаныма жетіп келді. Мұғалимаға 
шағына бастады. 

--. Білмеймін, әйтеуір, осы балама кеше- 
ден бері бір дерт пайда болды. Арты қа- 
йырлы болғаш-ақ та.. 

Кәрима Сұлтановна апамды бірер сөзбен 
жұбатты да, беторамалымен менің көз жа- 
сымды сүрте бастады. 

---Жә;, кел, тамақ ішелік. Жаман ауруға 
жақсы ас деген... 

2. Мен.. мен.-- дей беріп ем. Кәрим 
Сұлтановна: 

-- Бәрін де білемін... Бірақ, сабаққа кел- 
меуің жарамаған, -- деді баяу ғана. 

Кәрима Султановна әрқашан да көңілді 
жүретін. Бүгін бұрыңғысынан да бетер. Әзіл 
айтып, анамды бір-екі рет күлдіріп те қой- 
ды. Мен де ыр»жыйдым. 


-- Жоқ, тамақ алуым бөлек... Палау Ма- 
нағыдай емес, тілімді үйіріп барады. Шай 
да тәтті боп кетті. Маңдайым жіпсіп жады- 
рап келемін: 

Апам аң-таң. Менің анық айыққаныма кө- 
зі жеткендей. 2 

--.Алда айналайын Кәримаш жаным-ай, 
сенің келгенің жақсы болды ғой! А 

Жақсы болғанда қандай. Бәрінен мен рг- 
хатқа баттым...Бір ауыз қатты сөз айтпастан 
асыл ұстазым жұмсақ мінезімен мені анам- 
нан қайта туғандай етті... 


3%. Жанзақов. 
Қазалы ауданы, а 
Октябрь колхозы. 


АЛМАС ШОПАННЫҢ АЛҒАШҚЫ 


ЖЫЛЫ 


Очерк 


Москвадағы ауылшаруашылық көрмесі- 
нен оралған Оралбай шопан өрістен қайт- 
қан қойды бір аралап шықты. Сорбұлақ қы- 
рының қара отты сонысына жайылған қойы 
өзі жүрердегіден әлдеқайда семірген. Әсіре- 
се, қоңыр күзде кексе саулықтар жондары 
қалыңдап, жүні бұйраланып жұмырланып 
қалыпты. 

Малының күйіне көңілі толып, қызықты 
саяхаттап қайтқан Оралбай Алмастың қасы- 
на таман келіп, өзінің сөйлердегі әдетінше, 
бір жақ танауын көтере бір тартып қалып: 

-- Осы сірә, -- деп бастап, -- быйыл мы- 
На күзектің қара оты малға аса жұғымды 
болған-ау. Анада мен жүрерде, құйысқан- 
дығы бүлкілдеп жүрген ана кенже егізді көр- 
дің бе, тіпті шұрайланып кетіпті, -- деп қой- 
шы баласына сүйсіне қарады. 

-- Бір быйыл емес, бұл Қарой атырабы- 
ның қара оты күзгі малдың ыраң оты емес 
пе. Сіз, міне, табандатқан жыйырма жеті 
күн жүріп келдіңіз. Бір айда малдың то- 
йынса да, арықтаса да күйі көзге түсердей 
өзгереді деп өзіңіз айтпаушы ма едіңіз,- 
деп Алмас өзінің мал жайындағы әкесінен 
ұғынған түсінігін орнымен айтып қалды. Ба- 
ласының мал жайындағы мұндай. ішкі ұғы- 
мын Оралбай түсіне бермейтін: Бірақ жеті- 
жылдықты бітірген жылы өзіне серіктесіп 
Қой жаюға құлшынған Алмасты талапсыз 
деп те ойламайтын. Ер денелі, еңсегей бой- 
лы Оралбайдың кішірек сары шегір көзі 
баласының жас өспірім тұлғасына ойлана 
бір қарады да: «Осы, сірә, мал жайын зе- 
йін қоя үйренгісі келетін талабы бар-ау. Мал 
тілін білетін жақсы шопан болса, кімнен 
кем қалады?»--деп оң жақ танауын көтере 
бір тартып, саласы аз сиректеу шоқша са- 
қалын, таңқыйта қырған мұртын салмақпен 
сыйпап, ішінен күлімдегендей болған-ды. 


Сол Алмас екі жылдан бері өзімен серік- 
тесіп қойшы болып алды. Қазір оның. мал 
жайынан, қоныс жайынан айтқан һ.Йбір ке- 
нестері Оралбай қартқа қонымды бола бас- 
таған. 

Қаскелең ауданының, оның ішінде, Хру- 
шев атындағы колхоздың малына белгілен- 
ген жер, әрі аз, әрі оты қашып ерте шыйыр 
болып қалған еді. Қыстың ең күшті айлары 
әлі алда. Осыны ерте ойлаған Оралбай шет- 
кері де болса Бұйрат құмға көшуге бет ал- 
ДЫ. Оған еріп тағы бірнеше отар көшетін 
болды. сі 

Алмас, таң сіберлеп келе жатқанда қойын 
өргізді де, кешегі әкесі көрсеткен Бұйрат 
қүмды жобалап малын қаптатып жөнелді. 
Мырыш деп еркелетіп айтатын кер-торы 
атын жүре шалдырып, қойдың алдындағы 
қыратқа шықты. Өзінен қайда жүрсе айы- 
рылмайтын Бөрібасар мен Алыпсоқ та бір- 
те шықты. Молтақ құлақ, бөрі кеуде, екі 
сұр-ала төбет айналаны шолығандай шоқая- 
шоқая отырып, әлдеқайда қарайған бүрген 
бұталарына көз тастайды. Олардың андый- 
тыны--қойдың жауы, Сарытау құмның көк- 
ше бөрісі. Бұл екеуіне кездескен көк бөрінің 
тірі кеткені аз болатын. Алмастың ойынша, 
бұл екеуінен құтылар аң жоқ. е 

Бұйрат құмға жаңа көшіп келген шопан 
ауылдарына мейірі түскендей, терістіктен 
соғатын қара ызғырық басылып, құм жота- 
ларының күңгейі ашыла берді. Қөптен соны 
тұрған изен, жусан, көп ойдым-ойдым өсе- 
тін бидайық күлтелері сыяқты құмның сүй- 
кімді шөптеріне аузы тиген мал табандап құ- 
ныға жайылды. Бортылдақ қызыл, күйреуік 
атанатын құмның ұсақ бұталы шөбі де тіп- 
ті қалың шыққан жылы болар ма, мал қо- 
рыққа кіргендей болды. Қыйырдан ашығып 
әкеткен қойлар осындай соны шөпке аузы 

тиіп аз күнде-ақ бойдағы ойын салып, сау- 
лықтар іші өсіп, балбырап есіле бастады. 

Құмның ауа райы бір күннің өзінде сан 
құбылып, ойнақшып тұрады. Таңертең ап- 
ашық болып балбырап тұрып, түс ауа бу- 
дақтай қар жауып, бұрқырай боран соғады. 
Құмның үйреншікті малшылары «құмның 
ала құйын күні» дейді. Сондай бір балбы- 
рап түрған таңертеңгілікте Алмас қойын 
өргізе жөнелгенде, екі төбеті де қоймен бір- 
ге өрді. Күндегі әдетінше, иттерін өзіне ша- 
қырып еркелетіп, аздап сыбаға да беріп сер- 
гітін қойды. Әкесінің айтуымен, Алмас қо- 
йын бүгін жаңа өріске беттетті. Әдетте, Бө- 
рібасар қойдың алдыңғы бетін алыстан орай 
шалады да, Алыпсоқ қойдың төңірегінде қы- 
ратты ала, шоқайып қарауылда болады. 
Тың өріске бет алғанда екі иттің екеуі де 
көп ұзамай, қойдың екі жақ қанатында жү- 
реді. 

Соны өзекке қойын қаптатып қойып, Ал- 
мас қабақшаның беткейіне шығып аттан 
түсті. Бұл кезде аспан әлемі тұнжырап құм- 
ның құбылмалы райы бұзыла бастады. Соя- 
ша болмады, жапалақтап қар жауа, солтүс- 
тіктен жел көтеріліп, боранға айналды. 
Қойдың жатқан сайы аз ықтасын болады. 
Алмас атына мініп, қойының шетке бөліне 
жайылған бөлектерін мірмелеп, өзектің өр 
басына таман бөліне, бұта қуа жайылған бір 
бөлек қойларға бет алғанда, сол бөлек қой 
тым-тырақай үркіп көп қойға қарай қашты. 
Тұра шапқан Алмастың алдына түсе Бөрі- 
басар да арсылдап тап берді. Сонша бол- 
мады, әлдеқайдан андағайлап шапқан Алып- 
соқ қабақтан асыра екі қасқырды тақымдай 
жөнелді. Алмастың ендігі ойы, қойды быты- 
ратпай жыйнап алу болды. Қойды мірмек- 
теп, аралап көріп еді, бөрінің аузы тиген 
мал байқалмады. Бөлек қойлар үркіп кел- 
ген қалың бұтаның айналасын шолып еді, 
үріккен қойдың ізімен қашқан екі бөрінің, 
жуған иттің ізінен басқа ешнәрсе байқал- 
мады. 

Алмас қойын дәңгелетіп, ықтасыннан ұзат- 
пай екі итін, дауыстап шақырып, атой беріп 
қабаққа да шықты, екі иті, үштігүйлі жо- 


ғалды. Боран барған сайын үдей түсті. Қүн. 


ме еңкейіп, кешкіріп қалғандай (айнала 
ымырт басқандай түнере түсті. Қойды қора- 
ға беттетуге желге қарсы жүре ме, әлде 
ұйлығып ықтасын өзектен шыға ала ма? Екі 
итінен түк дыбыс жоқ. Алмас, иттерін шақы- 
рып тағы да біраз айқайға салды. Осы кез- 
де оның құлағына айқайлаған дыбыс келді. 
Ол тағы да дыбыс күтті. Осы кезде аздап 
боран бәсеңдегендей болды. Әлгі дыбыс таяу 


4 


жерден естілді. «Алмас!» -- деп ап-анық 
шықты, әкесінің дауысын таный кетті. «Әке, 
әке!»--деп дауыстады. Бүл кезде күрең 
қасқа атпен жортып шыға келген Оралбай 


. шопан: 


-- Малың аман ба? Иттерің қайда, ды- 
бысы жоқ қой?,--деп Алмастың қасына 
келе,-- малыңды неге қораға қайтармай иі- 
ріп тұрсың? -- деп баласын тексере бастады. 

-- Боран басылар деп және қойЛар мына 
соны өзекке жайыла түссін деп бөгеліп 
едім,--деді. Оралбай келе қойдың алдын 


“қайырып қырға шығарып, ауылға беттетті. 


Қойдың артқы жағын тықсыра айдап, Алмас 
итін де айқайлап шақырады. Осы кезде әл- 
деқайдан арсаландап Бөрібасар шыға кел- 
ді. Қойдың артқы тобын тықсырып Алмас та 
жетті. Ол Бөрібасарды көріп «Алыпсоқ қай- 
да, мынау қайдан келді» деп абыржый бас- 
тады. Бөрібасар. Алмастың дауысын естіп, 
қасына келіп еркеленіп, қайтадан әлгі кел- 
тен бетіне жүгірді. ; 

-- Әке, мына Бөрібасардың қыңсылай 
қайта жүгіріп кеткені тек емес, Алыпсоқты 
қасқырлар алып кеткен ғой, атыңызды бе- 
ріңізші, мен барайын. Қой енді өзі де ауыл- 
ға қайтады. Мына торы атты сіз мініңіз,-- 
деді. 

-- Шырағым-ау, мына боранда нені біліп 
ит іздейсің, қойдан айрыламыз, -- деген әке- 
сінің сөзін Алмас тыңдамады. Ол Бөрібасар- 
дың ізіне түсе жорта жөнелді. 

-- Тоқта, атың шалымсыз, ал, мін мына- 
ны,-- деп баласын шақырып күрең қасқа ат- 
ты берді. 

Алмас Бөрібасардың: ізінің сорабымен 
жүгіртіп келеді, бірнеше құм қырқалардан 
өтті. Бір терең қолтыққа кіре бере, итін ша- 
қырып дыбыстады. Бөрібасар алдынан жү- 
тіріп шыва келді. Ол қыңсылап қайта жүгі- 


Фе жөнелді. Алмас та Бөрібасарға ілесе бұ- 
таға кірді. Аты кенеттен осқырып тұра қал- 
ды. Алдында сұлап жатқан екі сұр итті енді 
абайлады. Аттан түсіп тұрып қолындағы со- 
Йылшасымен қозғап байқады. Екеуі де жа- 
ны бар зат емес. Анадай жерде шоқайып 


отырған Бөрібасар "Алмас ағашпен қозға- 
ған кезде арғы жағын- 


да қора-қонысына кіріскен еді. Аман-сау 
біріне-бірі қосылған колхоз шопандарының 

ауылы төл алу науқанына қарық болды. 
Республикамыздың астанасы Алматы қа- 
ласында шақырылған социалистік мал өсі- 
рушілер мәжілісіне құрметпен шақырылған 
Оралбай шопан топ жарып жүлде алды. 
Оған Қазақстан өкіметі 


дағы сұр итті келіп --------------- «Социалистік мал ша- 
жұлып-жұлып қалды. АҒА руашылығының шебері» 
Алмас енді байқады, деген құрметті ат берді. 
алдында жайрап жат- ІСәрсенбенне)| Оған қоса, масаты кі- 


қанның бірі-- қасқыр, 
біреуі-- Алыпсоқ. Ол 
атынан түсе қалып, ал- 
дымен Алыпсоқтың қа- 
сына келіп қозғап көрді. 
Алыпсоқтың аузы қас- 
қырдың алқымында қа- 
тып қалған. 

Алыпсоқ тірі екен, 
тек қасқырмен алысқан 
жерде алқымынан алып, 
жатып қалыпты. Жа- 
ғы қарысып, жазылмай 
жатыр. Қасқырдың ішін 
Бөрібасар жарып жібе- 
зіп, жайратып салған 
екен. Алмас Алыпсоқ- 
“тың жағын ашып, есін 
жыйғызып біраз отыр- 
ды. 

Екі итін ертіп, қас- | 
жырды бөктеріп Алмас 


Жамбыл облысы. 


Тай-құлындай бірге өскен енеу едік, 
Татулықпен ілгері кете бердік. 

Ақ мамасын аймалап жан ананын, 
Алдында оның армансыз еркеледік. 


Бір тарқатып базарын балалықтың, 
Қамқорпығын көрсеттің ағалықтың. 
Кешіруші-ең, көңілімді өсіруші-ең, 
Шаңына аунап жүрсем де шалапыңтың, 


Ертіп Мені апардың Мектепке алғаш, 
Болдың Маған әрі аға, әрі жолдас. 
Ой-зердеге нұр құйған, білім құйған, 
Күлімдеген күндер көп естен қалмас... 


Уа, дариға, Менің бар не арманым, 
Артымда інім, алдымда ағаларым. 
Тұрса соғып жүрегім бұл кеудеге, 
Мейірімін солардың бағалармын. 


лем бастатқан тоғыз түр- 
лі сыйлық та құшақ- 
татты. 

Ұзақ еңбегінің та- 
тымды табысын көріп, 
ардақты атақ алып қайт- 
қан Оралбай Сорбұлақ- 
тағы ауылына келгенде, 
Нұржамал жеңгей қарт 


жолдасының алдынан 
ШЫҒЫП: 
-- Қайрат қайтты, 


қартайдық. Қой артын- 
Дағы қойшымыз, от ба- 
сындағы ойшымыз,- 
Деп отырушы едің, ата- 
ғың мен олжаң жастар- 
Дан да асып түсті ғой, 
-- деп Әзіл айтты. 

-- Мына кілемді Ал- 
мастың тұсына құр, ең- 
бек соныкі ғой,-деп 


Ө. ЖАЙЛАУОВ, 


үйге келгенде, қойды 

қоралатып Орекең де аттан түскен болатын. 
Қойдың күйегі таянған кезде, Оралбай шо- 
пан Қаройдағы қораны жөндеуге аттанды. 

-- Әке, сіз төл алуға кісі сұрамай-ақ қо- 
йыңыз. Тек төл үй мен қораны, жаңа қоз- 
даған саулықтарға жібі мен жемін дайында- 
тып, соны қамдаңыз,-- деді. 

-- Төлді адастырмай аяқтандыруға жеке 
шамамыз келе ме?-- деп Оралбай Нұржа- 
малға қарады. 

-- Әке, оған қорғанбай-ақ қойыңыз шама 
келеді. Төлге апам екеумізді жіберіңіз, өзі- 
ңіз қойдың бағуын алыңыз. Құр даң-дұң ғып 
кісі.жыйнап қайтеміз,- деген Алмастың сө- 
зін Нұржамал қостап: 

-- Алмасжан айтты ғой, өзіміз-ақ аяқтан- 
дырамыз,-- деді. 1 

Оралбай суырт жүріп, Қаройдағы қой қо- 
раға келгенде, Сарытау құмдағы шопандар 


Оралбай сыйлықтың -ең 
үлкенін өзіне жақсы серік болған жет- 
кіншек жас қойшы Алмасына арнады. 


жз 


Москвадағы ауылшаруашылық көрмесінен 
қайтып келген соң Оралбай қарт Ойқұдық, 
Сорбұлақ сағасында біраз отырып, тағы 
Бұйрат құмға бет алды. Алмас бұрынғыдан 
да шеберленіп мал өрісіне, қой қонысына 
жкетіле түскендігін істеп, Орекеңнің мойнын 
босатып, көші-қонды да өзі басқара баста- 
ған. Өткен қыстағы дайындаған отын, 
ауыз су бастауы--бәрі тап-таза күйінде, қо- 
ныс иелерін қарсы алды. Быйыл өткен жыл- 
дағыдан екі есе көбейген қой отарлары қа- 
наттаса, Бұйрат құм өзектерін қойға тол- 
тырды. Оралбай шебердің үй ішінің табы- 
сын алдымыздағы көктемде асыға күтеміз. 


Алматы облысы. С. Бегалин, 


Б, Соқпақпаев. 


ҮШІ 


Мамамның мектептен кешігіп Шығуына 
қарап, мұғалімдерден бәрін естіп білген 
болар деп ойладым. Енді қайтсем екен? 

Мамам мойнынан су кетіп, үйге атын жаяу 
жетелеп келді. Шөптің арасын кеуектеп 
алып, мен бақылап, көріп жатырмын. 

Мамама қалай көрінерімді білмей ұзақ 
жаттым әлгі орында. Ақыры, міне, күн бат- 
ты. Өрістен кешкі мап қайтты. Әжем ал- 
жапқышын киіп, қолына шелегін алып, сы- 
Йыр саууға шықты. 

«Не де болса осы кезде барғаным қолай- 
лы шығар» -- деген ой келді маған. Қазір 
үй іші алакөлеңке. Ұялып, қызарған жүзіме 
бұл ептеп шымылдық болатын секілді. 

“Бұл жолы қораның артынан секіріп түс- 
тім де, ештеңе білмегенсіп, үйге қарай жүр- 
дім. Қақпа алдында әжем қарсы жолықты. 

-- Мына ат кімдікі, әже? -- деп сұрадым 
торы атты нұсқап. 

-- Бағана мамаң келген, -- деді әжем. -- 
Сен қайда қаңғып жүрсің күні бойы? Бар, 
шешең күтіп отыр. Ей, тоқта бері! Шешең 
саған азуын қайрап, ашуланып отыр. Байқа! 

Мамамның бөлмесіне тайғанақ мұз үсті- 
мен жүріп келе жатқандай кібіртіктей ба- 


(Жалғасы. Басы журналдың өткен алғы. 11,212. 
және 1957 жылғы 1,2 сандарында). 

Өзім туралы ПовесттФ 


Повесть | 


сып, үнсіз-түнсіз кірдім. Тым-тырыс. Босаға 
түбінде тұрып, үй ішіне үркектей көз тас- 
тадым. Ешкім көрінбейді. «Ол әлде бір 
жаққа шығып кетті мей» деген ой келе бе- 
ріп еді басыма. Сол кезде төргі жақтан те- 
рең демалып, күрсінген дыбыс естілді. Елең 
етіп қарасам, мамам төсек үстінде киімшең 
күйі, екі алақанымен бетін басып, қыйсайып 
жатыр екен. 

-- Саламатсыз ба, мама!-- деп, қасына 
келдім. 

Мамам үн қатпады. 

Жақындай түстім. 

-- Мама, не, сен жылап жатырмысың? 

Мамам басын жайлап көтерді де; бетін 
маған бұрып, түзеліп отырды. 5 

-- Иә; жылап жатырмын, -- деді ол ауыр 
күрсініп, -- қайтейін жыламай; құдай бағын 
ашпаған мен сорға жылаудан өзге не бұ- 
йырған? Қу жалғыз, сенің-ақ қасіретіңді тар- 
тып "өлетін болдык ғой, құдайдан бала бер 
деп Тлегендегіп рген ұшпағың, көрсеткен 
қызығың-өсбі ма? Осы сен не боп барасың 
күннен күнге? Мектепті былтыр жыл бойы 
шулатып шыққаның аз ба еді? Сен үшін аш- 
паған есігім қалмап еді ғой. Быйылғы істеп 
отырғаның мынау енді. Бұл не сұмдық! 
Жүрген жеріңе шөп шықпағыр боп барасың 
ғой өскен сайын. Ұялмайсың да бір мезгіл 
елден-жұрттан. Қу жалғыз-ау, айтшы, не 
болды саған мұнша бұзылып! Өлтірдің ғой 


мына сорлы анаңды. Ел бетіне қарағысыз 
қылдың ғой! Қайтем сені, қайтем! Неге ты- 
ныш жүрмейсің? Осы саған не жетпейді? 
Осы үйде сенің қажетіңнің бәрі бар емес 
пе? 

Мұндай ашулы, зілді сөздерді мен ма- 
Мамнан бұдан бұрын естімеп едім. Төбем- 
нің құйқасы шымырлап, арқамды аяз қарып 
кетті. Бұдан әрі тыңдап тұра алмадым. 

-- Қойшы, маматай. Жаным мама!-- деп 
құшақ жая ұмтылдым. 

Мамам менің жалбарына созған қолым- 
ды қағып жіберді. 

-- Жолама! Ендігәрі мама деуші болма 
мені! Құдайдың сендей бала беріп азапқа 
салып қойғанынан да, қубас тастағаны ар- 
тық еді ғой. Есейген сайын ақылы толып, 
адам болар, түзелер десем, күннен-күнге 
нағыз баукеспенің өзі болып барасың. Қай- 
тем сені, қу жалғыз-ау, қайтем. Мысым құ- 
рып өлетін болдым ғой. 

-- Қойшы, маматай! 

-- Қалай қоям! Мені осы құсаға ұрынды- 
рып отырған сенің өзің емеспісің: ҮҺ, өл- 
Дім-ау михнатыңды тартып! Жүйкем жүн 
болып құрыдым-ау... 

Бұдан әрмен сөйлеуге мұршасы келмей 
мамам уысындағы жұмарлай ұстаған ақ ора- 
малымен көзін басып, жастыққа бетін бер- 
ген күйі булығып құлап кетті. Сол кезде оны 
мен де құшақтай алдым. 

Қойшы, мама! Кешірші, маматай! Жа- 
ным мамашым, кешірші. Бұдан былай тен- 
тектік істесем оңбай, көгермей кетейін!.. 

Байғұс мамамды аяп кеткенім соншалық, 
осы арада онымен қосыла жыладым. 

Бірғауымнан кейін мамам сұлық басын 
“қайта жайлап көтерді де: 

-- Әкеңнен қалған мына мүлікке енді 
әзің ие бол. Жас өмірімді қор етіп, текке 
өткізгенім де жетеді. Табылған біреудің ете- 
гінен ұстап кетем енді. Бұдан былай сенің 
күйігіңді тартып жүре алмаймын,-- деді. 

Бұл сөз соншалық айнымастай кесімді үн- 
Мен айтылды. 

Осыдан жарты сағаттай уақыт өткен соң 
мамам екеуміз мектепке педсоветке ,кел- 
“дік. Ахмет есік алдында шылым тартып тұр 
екен. 

-- Сізді күтіп отырмыз,-- деп, ол ма- 
мамды. қолтықтап, кеңсесіне алып кетті. 
Маған: -- қажет болғанда өзіміз шақыра- 
мыз. Есік алдында жүре тұр,-- деді. 


ж жж 

Сыртта біраз сенделіп жүрдім де, мек- 
тепке кірдім. Дәлізде шам болмағандықтан 
қараңғы еді. Аяғымды ұшынан басып кеп, 


директор кабинетінің есігіндегі ар жағынан 
шам сәулесі жылтырап көрінген кілт ұясына 
құлағымды тостым. Мамам сөйлеп тұр екен. 
Үнінде іштей толқудың әсерінен болған 
жалынышты қалтырау бар. 

-- .«“Бәрін мойындаймын. Баламның бұ- 
пай болып өскеніне ең әуелі өзім кінәлі 
екенім рас. Бірақ, айналайындар, менің осы 
кездегі жағдайымды да еске алсаңыздар 
екен. Жазы-қысы мал соңында жүрген 
адаммын. Айында, жылында бір келіп кет- 
кенім болмаса, оны көрмеймін де. Ал, осын- 
Дай шу шыға қалғанда, баурап, соғып-ақ 
алайын деймін. Бірақ, шынымды айтсам, қо- 
лым батпайды. Басқа айтарым жоқ, айна- 
лайындар. Әлде де болса, сіздер боп, біз 
боп, тәрбиелеп көрейік. 

«Ех, байғұс анам! Осы қатерден аман қал- 
сам, білермін-ау қадіріңді!» 

Сол кезде директордың әлдекімге: 

-- Қадыровты шақыр! -- деген даусы ша- 
лынды құлағыма. Лып беріп шегініп кеттім 
де, терезеден сыртқа қарап, түк білмегенсіп 
тұра қалдым. 

География пәнін оқытатын жас мұғалім 
Оспанов шықты. 

-- Қадыров! Қайдасың? Кір бері. 

Бұл кабинет Қожакеңнің бұдан бұрын да 
талай шақырылып, ендігәрі қой аузынан 
шөп алмай жүруге талай уәде берген үйрен- 
шікті орны ғой. Пәлендей қысылып-қымты- 
рылмай-ақ, жайбарақат еркін басып кірдім 
Де, қолымды артыма ұстап, босағадағы су- 
ық голланд пешіне сүйеніп тұрып қалдым. 


-- Берірек кел,-- деді төрде отырған 
Ахмет қолындағы автоқаламымен бөлме- 
нің ортасын нұсқап. 

Мен тапжылмадым орнымнан. 

«Кесапатын қарай гөр мынаның! Дирек- 
тордың сөзін құлағына да ілмейді» /деген 
көзқараспен кабинетте отырған он шақты 
адам түгел маған бұрылып қарады. 

-- Қадыров, сені біз мұнда не үшін ша- 
қырып отырғанымызды білесің бе? -- деді 
Ахмет. 

-- Білемін,--шдедім -мен, шұлғып. 

-- Не үшін шақырып отырмыз? 

-- Тәртіпсіздігім үшін шақырып отырсыз" 
дар. 

Мұғалімдер ду күлді. Жүзін қанша салқын 
ұстаймын дегенмен Ахметтің өзі де күле 
жаздап барып, онысын маған сездірмеймін 
"дегендей үлкен қоңқақ мұрнын уқалай бас- 
тады. 

-- Сен осы тәртіпсіздігіңді қашан қоя- 
сың?-- деп сұрады қарсы алдымда отырған 
Оспанов. 

Мен оған көзімнің қыйығын тастадым да, 
директорға қарап жауап бердім. 

-- Ендігәрі тәртіпсіздік істемеуге ант ете- 
мін! 

-- Сен бұдан бұрын да сан рет осындай 
уәде бермеп пе едің? 

-- Бұл жолы шын айтып тұрмын, -- дедім 
мен. 2 

Мұғалімдер тағы да ду күлді. 

-- Сен бұдан бұрын бізбен қалжыңдасып 
келген екенсің ғой! 

-- Бұрынғыларың қалжың ба еді? -- деді 
қатарынан бірнеше дауыс. 

-- Жоқ, қалжың емес...-- дедім мен сөз- 
ден ұсталып, -- бұрын да уәдемді шын бе- 
ретінмін... Бірақ, тыныш жүрейін деп қанша 
тырыссам да... Ал, бұдан былай қарай кө- 
рерсіздер, ешқандай да тәртіпсіздік істе- 
меймін! 5 

Мұғалімдердің талқысына жарты сағат-” 
тан артық түскенде менің әлсін-әлсін қысқа 
қайырып айтарым: 

-- Соңғы рет кешіріңіздер, бұдан былай 
ешқандай тәртіпсіздік істемеймін, -- ғана 
болды. 


ЕЗІ 


Мені шығарып жіберіп, мұғалімдер тағы 
да жарты сағаттай кеңесті. Сонда олар мы- 
надай тоқтамға келіпті: 

«Егер бесініші класс оқушылары Қадыров 
Қожаның бұдан былай ешқандай тәртіпсіз- 
шік істемеймін, түзелемін» дегеніне сеніп, 
оны дирекция алдында кепілдікке алатын 


8 


болса, онда Қадыров осы мектепте қалды- 
рылсын. Ал, егер олар кепілдікке алмаса, 
Қадыров Қожа осы аудандағы өзге жеті- 
жылдық мектептің біріне ауыстырылсын!» 

Сөйтіп, достарым, көріп отырсыңдар, ен- 
ді менің тағдірімді мұғалімдер коллективі 
немесе директор емес, өзіммен бірге оқый- 
тын жолдастарым ішешетін болды. 


ІХ 


Мамам екеуміз үйге қайтып келе жатыр- 
мыз. Ол кісі алдымда да, мен ізін басып, 
тұнжырап, соңында келе жатырмын. Екеу- 
Мізде де үн жоқ. 

Әжем ауыз үйде күбі пісіп түр екен. Біз- 
дің сұрғылт кейпімізден көңілсіз қайтқа- 
нымызды аңғарып, баяу да жұмсақ үнмен: 

-- Жыйылыстарың бітті ме?-- деп сұ- 
рады. Мамам басын изеп жауап берді де, 
төр бөлмеге еніп кетті. Әжем Мені жеңім- 
нен тартып, өзіне қаратып алды. 

-- Не болды? 

Қолымды 6 
кеттім 

Ертесінде, яғный октябрьдің үші күні, са- 
бақ соңынан біздің бесінші класс оқушыла- 
рының жалпы жыйналысы болды. Директор 
өзі қатысты. Күн тәртібі мен туралы мә- 
селе. 

Бірінші болып Ахмет оқушыларды тпед- 
советтің қаулысымен таныстырды. Сонан 
соң Мені:кластың алдына шығарды да, ма- 
ған: , 


ілтедім де, тысқа шығып 


-- Кәне, не айтасың мына жолдастары- 
ңа?-- деді. 

Не айтушы едім? Кеше педсоветте айтқа- 
нымды мұнда да қайталадым. 

-- Түзелемін, ендігәрі тәртіпсіздік істе- 
меймін, -- дедім. 

-- Ендігі сөз сендердікі,-- деді Ахмет 
оқушыларға, желбіреген қою қара шашын, 
әдетінше басын сілки кейін сырып тастап, -- 
не дейсіңдер? Қожаның жолдастары, оның 
мына беріп тұрған уәдесіне сенесіңдер ме, 
жоқ па? Егер ол түзеледі, бұдан былай үл- 
гілі, тәртіпті оқушының бірі болады деп се- 
нетін болсаңдар және оны кепілдікке ала- 
тын болсаңдар, оны әзірше қалдырады. Ол 
осы мектепте болады. Қожаның бұл секілді 
жалған уәдесі бізді тойғызып біткен, ол тү- 
зелмейді. Біздің тату-тәтті коллективіміз- 
Дің арасында енді оған орын жоқ десеңдер, 
дирекция қазірден бастап оны бұл мектеп- 
тен шығарады. Білім алғысы келсе, түзеліп 
басқа мектепке барып оқыйды. 

Ахмет осыны айтты да: 

-- Темір, класс қожасы сенсің ғой, бас- 
қар мына жыйналысыңды, -- деп, жыйна- 
лыс тізгінін Темірге тапсырды да, енді не 
істесеңдер де өздерің біліңдер дегендей, 
ең артқы партаға барып отырып алды. 

-- Кәне, кім сөйлейді? -- деді Темір жый- 
налысты дұрыс басқарып тұрмын ба, жоқ 
әлде бұрыс басқарып тұрмын ба дегендей 
Ахметке жәутеңдей қарап. 

Ешкім қол көтермеді. Тым-тырыс. 2 

Мен болсам тағдырым қалай шешілер 
екен деп, үрейленіп-ақ тұрмын. Бірақ оным- 
Ды балаларға аңғартқым келмей, неғұрлым 
қаперсіз адамның пішінін танытуға тырысып 
бағамын. Сонымен қабат осы талқыны өзі- 
Ме үлкен бір сын белесіндей санап, содан 
мойымай өтуге іштей бекіне түсем. Ал, 
егер кімде-кім мені жамандап сөйлей қал- 
са, соңынан оңаша жолыққанда онымен 
есеп айырыса жататынымды да сездіріп, 
Жантас секілді «дұспандарыма» сұқты көз- 
бен қатулана қарап қоям. 

Ахметтің байқағыш қырағы көзі менің 
бұл қарау ойымды танып қойды білем. 

-- Қожа, кел бері. Енді екеуміз осы жый- 
налыстағы қалыс адамдармыз ғой, қатар 
деп, мені қасына шақырып 


-- Кәне, “уақытты текке өткізбей сөйлең- 
дер. 

Көз алдарынан менің кетуім мұң екен, әр 
жерден бірнеше қол бірден шошайып кө- 
теріле бастады. 


Ал, қара Қожа бітті саудаң! Түстің көк- 
парға! Қалай пәре-пәрең шығар екен қара 
да тұр! 

Айналайын жолдастардан, қанша араз 
болса да жарға жықпады. Түзелер деген 
Үмітпен тағы бір қатерден сүйеп алып 
қалды. 

«Япыр-ау, осы мен неге түзеле алмай- 
Мын, -- Деп ойладым үйге қайтып келе жа- 
тып,-- Енді түзелейінші қайтсем де! Ана 
Темірге ұқсап қой аузынан шөп алмай өз 
жөніме тып-тыныш жүрейінші! Бұлар сонда 
қайтер екен?» | 

Осы соңғы екі-үш күнгі оқыйғалар мені 
қатты күйзеліске салған еді. Мен өзімнің 
басқалардан ала бөтен лағып, төмпек-шұ- 
қанағы, ор-оқабы көп жат жолға түсіп бара 
жатқанымды осы тұста айқын аңғардым. 

Бірақ, достарым, айтқанға бәрі де оңай 
ғой. Буынсыз қызыл тілдің қолынан келмей- 
тін іс бар ма? «Бұдан былай тәртіпсіздік іс- 
теуші болма! Тыныш жүр» -- дейді мұға- 
лім бұйырып, сен дәл бір бұрын ешкімнен 
мұндай ақыл естімегендіктен тәртіпсіздік 
істеп келгендей-ақ. «Мақұл, тыныш жүре- 
йін» -- деп уәде бере салу саған да онша 
қыйынға түспейді. 

Сені бейне бір қыйсық жатқан жіпке ұса- 
тып «Ендігәрі түзелетін бол» -- дейді мұ- 
ғалім. «Мақұл түзелейін» -- дегенге де еш- 
тенең құрамайды. Осымен екі жақ та, әзір- 
ше, бітісіп жатыр. ы) 

Мен бұл секілді уәдемді бұдан бұрын да 
талай бергенім рас. Бірақ сонда мен оны 
Мұғалімдерді немесе жолдастарымды уа- 
қытша болса да алдай салу үшін айтушы 
ма едім? Жоқ, өйтпейтінмін. Шын көңілмен- 
ақ уәде беретінмін. Жек көрінішті боп, тал- 
қыға түсе бергеннен де, түзеліп, тыныш жү- 
рудің көп артық екенін бұдан бұрын да 
жақсы білетінмін. 

Бірақ гәп мынада, достарым, қанша ты- 
ныш жүрейін десем де, неге екенін, тыныш 
жүре алмай қалам. Тіпті өзге түгіл өзім де 
ойламаған жерден, әйтеуір мен тәртіп бұз- 
ған болып шыға келем. Сол-- сол-ақ екен, 
Жантас секілді барабаншылар «Тағы да қа- 
ра Қожа сөйтіп қойды, тағы да қара Қожа 
бүйтіп қойды» -- деп, шу көтеріп жөнеледі. 

Ал, кейде, былайша айтқанда, етқызулық- 
пен істеп жіберетін тәртіпсіздіктерің бола- 
ды. Оны мойындамаймын. Немесе кейде 
сол шатақтың ортасына қалай түсіп қалға- 
ныңды өзің де білмейсің. Соңынан осыған 
бекер араласқан екемін деп, өкініп жүрге- 
нің. 

Мынадай да жағдай болады: кейде, айта- 

лық, сабақта отырып шаршайсың, зерігесің. 
Өзге оқушылар да бірі есінеп, бірі мажау- 
рап, берекесі қаша бастайды. Сол кезде бү- 
кіл класты сергітерлік бір қызық жай сап 
етіп ойыңа келе кетеді. Сен соны күлкі бол- 
сын деп істеп жібересің. Бұның ақыры тәр- 
тіпсіздік атанып, тағы да насырға шабады. 

Мәселен, мен бақаны Сәбира апайдың 
редикуліне ол шошып жығылып қалсын деп 
әдейі қастандықпен салдым ба! Оллахи, 
өйткем жоқпын. Ол кісі мұрнын сүртінуге 
орамалын алғанда, шоршаң етіп, бақа шы- 
ға келсін. Сөйтіп, бұған мұғалім боп, біз боп, 
бір ду күліп, жетісіп қалайық деп ойладым 
мен. 

Мінекей, мен неге тәртіпсізбін дегенде, 
осындай толып жатқан себеп-салдарлар ой- 
ға келеді. 


Бұл повестің журналға шақталып, қысқартылып 
басылған түрі. 


Мен мұны, достарым, менің тәртіпсіз бо- 
луыма кінәлі басқалар екенін дәлелдеп, 
өзімді арашалап алу үшін айтып отырғаным 
жоқ. Не себеппен істесең, со себеппен іс- 
те, әйтеуір тәртіпсіздіктің аты тәртіпсіздік 
қой. Ол үшін қашан да жазаланбай тұра ал- 
майсың. 

жж 

Мамам мені есік алдында тосып отыр 
екен. «Ал, тағдірің қалай шешілді, ба- 
лам?» -- деген сұрақты мен оның қарасы- 
нан айтқызбай-ақ ұқтым да: 

-- Шығарған жоқ мектептен,-- дедім. 

Ол маған үндеместен назар тіге қарап 
қалды. Сол мезетте мен мамамның жүзі- 
нен бұрынды-соңды байқалмаған терең бір 
күйзеліс сырын ұққандай болдым. Әлі реңі 
тая қоймаған күнге күйіп, желге қақталып 
қызыл-күреңделген ақылды жүзінен қатты 
кейістік таңбасындай осылған көп-көп әжім 
сызықтары тартыла қалыпты. Ол да маған 
бұрын дәл мұнша мол боп көрінбейтін се- 
кілді еді. 

Осылайша бірғауым үнсіз қарап тұрған- 
нан кейін, шаршаған үнмен: 

-- Ал, енді не істемексің? -- деп сұрады 
ол. 

Мамамның ішкі жан дүниесі маған әйнек- 
тен қарағандай айқын сайрап тұр еді. 

-- Түзелемін, маматай, -- дедім мен,-- 
көріп тұрыңыз, осы жолы қалай еткенде де 
түзелемін! Тек сіз... Сіз... Тимеңізші күйеу- 
ге... Тимеңізші... 5 

Бұл сөзді айтқанда менің іші-бауырым ел- 
жіреп, көзімнен бұрқ етіп жасым шығып 
кетті. Бетім өрттей дуылдап төмен қарадым. 

Мамам орнынан түрегелді де, мені. құ- 
шағына алып, маңдайымнан емірене сүйді. 


(Соңы.) 


КҮН МЕН БҰЛТ ЖӘНЕ 1. 
Шұғыласын, алтын күннің сұлулығын, Бір кезде-соқты дауыл егескендей, 


ӘӘлемнен қызғанғандай жылы нұрын. 


Түнсиген қабақ түйе сұп-сүр бұлыт, 
Аспан, жер арасында тұрды тұнып. 


: Жамбыл облысы. 


Бұлтта қауқар қайда белдескендей. 


Жөңкілді быт-шыт болып жолда тұрмай, 
ЭКеңілген басқыншының солдатындай, 


Ш. Смаханов. 


Ма Ны ее Үчəтеңтетете" е 


«БАС АҚЫНДАРДЫҢ ТВОРЧЕСТВОСЫ 


САЯХАТТА 


Саяхат. Желсіз күн тынық, 
Келеміз жүріп әлі біз, 
Тасбақа қайда, ұмтылдық, 
Қаумалап алдық бәріміз. 
Сұрайды Марат қызығып: 
-- Құлағы мұның ести ме! 
Зымырап кетсе жүгіріп, 
Ұқсар еді-ау таксиге, 


ҚУЫРШАҚ 


Қуыршақ, қуыршақ, қуыршақ, 
Қоңырау дауысты құлыншақ. 
Қарашы жүгенін, тізгінін, 
Өзінің бойына бәрі шақ. 
Сүйріктей сүйкімді құлағы, 
Тырнақтай кішкене тұяғы. 
Үстінде ер-тоқым, қос тартпа, 
Жас Марат көз алмай тұр әлі. 
Балбобек мәз болып қуандың, 
Қызығып ұстайсың құлағын, 
Сен үшін жасалған дүние. 
Ойнай ғой қанғанша құмарын, 


ӨКІНІШ 


Қамбаға жыйналған тұқымды, 
Кірпілер қоймады күнде ұрлап. 
Аңдыдым. Естілді тысыры, 
Әттеген! Қараңғы түн бірақ... 
Жақындап келіпті жаныма, 
Қалайша тұрайын аяп мен. 
Дедім де: «түстің бе қолыма!» 
Өлгенше сабадым таяқпен. 
Пердесі түрілді шығыстың, 
Барсам Мен кірпі жоқ түндегі. 
Быт-шытын шығарып үзіппін. 
Домалақ жүн жіпті үйдегі. 


ЕЛЕМЕС 


Елемей жидені, жыңғылды, 
Барынша зымырап жүгірді. 
Аяңқа шалынып бір бұтақ, 
Тұмсықпен жер сүзе жығылды. 
Бұрылып қарайды Елемес, 
Төбелес шығарар жер емес, 
Бұтаңтар бастарын шайқайды, 
Дегендей «мен емес, мен емес». 


Қ. Дәрібаев, 


БІЗДІҢ МӘКЕН 


Тұлым шашы желбіреп, Ұстазы және көрсетті, 

Жетіге толған Мәкенді. Отыратын партаны. 

х- Оқыйтын кезің келді,- деп, -- Атың нім! -- деп сұрады, 
Мектепке ана әкелді. Мейіріммен ол тағы. 

Кірді де Мәкен иласқа Жауап берді байыппен, қ 
Тұңғыш рет қысылды. Жыламады, күлмеді, а 
Оқушы болды. Рас па! Өзінің шәкірт болғанын, 

Ұстазы «Әліппе» ұсынды, Сол сәтте, бірақ, білмеді. 


Т. Молдағалиев. 


Құрманғазы Сағырбаев. 


Халқымыздың ұлы композиторы Құрман- 
ғазы Сағырбаев 1806 жылы осы күнгі Ба- 
тыс Қазақстан облысының Жаңақала ауда- 
нында, Жиделі деген жерде туған. Әкесі 
Сағырбай кедей шаруа болған. Құрманға- 
зының балалық шағы кісі есігінде, жалшы- 
лықта өткен. Жас кезінен-ақ ән мен күйге, 
ел ауызындағы аңыз әңгімеге, ертегілер 
мен халық дастандарына құмартты. Оны 
көп тыңдап, көп жаттаған Құрманғазы с0- 
лардың мәніне де терендей түседі. Өйткені, 
әрбір ән мен әрбір күйде, аңыз әңгімеде, ха- 
лық дастанында ел сыры, ел қайғысы, қуа- 
нышы мен күлкісі, ерлігі мен еңбегі, арман- 
ойы, тілек-талабы, қыял-үмітінің өзекті же- 
лісі жатады. Құрманғазы елдің өнерін 6о- 
йына жыйып өскен осындай ел адамы, ха- 
лық таланты болып өсті. 

Ол мал өрісінде, Нарынның кең даласын- 
да жалғыз жүріп, домбырамен дара тарт- 
қан ән мен күйінде ең алдымен ел мұңын 
шертті. Бала қойшының домбырасынан 
шыққан жақсы лебіз, әсем күйді ауыл-аймақ 

ҚҰРМАНҒАЗЫ-- 


сүйіп тыңдайтын болды. Осылайша өнері 
елге жайылды. Құрманғазы өз күшіне өзі 
сеніп, өнері ел бағасын алуға жараған кез- 
де қойды тастап ел кезіп, өнерін көрсете 
бастайды. 8 

Құрманғазы келе-келе жүрген жерін 
той-думанға, ойын-күлкіге, қызық-тама- 
шаға бөлейтін сері атанды. Ел оны сері де- 
генмен, ол серілік еткен жоқ. Өнерім елдің 
кәдесіне жарап, көңілін көтерер, мауқын ба- 
сар болса, менің одан өзге тілегім жоқ 
деп кең даланы кезе жүріп, өнерін жайды. 

Құрманғазыны тірі кезінде көріп, оған ке- 
зінде/ шәкірт болғандардың бірі-- Қазақ- 
станның халық композиторы Дина Нұрпей- 
сова еді. Біз көп деректерді сол кісінің ай- 
туы бойынша білеміз. Сондай-ак, оның бар- 
лық музыкалық мұрасы да Дина Нүрпеисо- 
ва, Қали Жантілеуов, Лұқпан Мұхитов сы- 
яқты: домбырашылар арқылы бізге жетті. 
Ұлы күйшінің «Көбік шашқан», «Түрмеден 
қашқан», «Кісен ашқан», «Адай», «Сер- 
пер», «Кішкентай», «Қайран шешем», «Тө- 
ремұрат», «Ақбай», «Балбырауын» «Са- 
рыарқа», «Алатау», «Ақсақ киік» күйлерін 
халқымыз сүйіп тындайтын болды. Бұл күй- 
дердің біразын мектеп оқушылары да, олар- 
дағы домбыра үйірмелеріндегі жас талант- 
тар да тарта біледі. р 

Құрманғазы өжет мінезді, ер жүрек, ба- 
тыл адам болған. Оның күйлерінен өзінің 
осы мінезі анық көрінеді. Оның күйлерінін 
екпіні қатты, арынды да, көңілді де, сер- 
піні күшті жігерлі де болып келеді. Құрман- 
ғазы күйлерінде мұңаю аз, жігер көп, жы- 
лауық емес, қайратты сарыя басым болып 
отырады. й қ 

-- Құрманғазыны тек қана асқан күйші 
еді деп айтып қою тіпті жеткіліксіз! -- деу- 
ші еді Дина Нұрпенсова.-- Өйткені, ол 
әнді де әсем салатын. Оның өзі шығарып 
айтқан әндері де бар. 

Динаның осы жсөзін растай түсетін ел 
ауызында Құрманғазы әндері деген ән 
өлендер бар.<Мәселен, оның «Аш бөрі» де- 
ген әнін алып көрейік: 


-- Аш бөрі етін қалар сойған жерде! 
Ит болып үре алмаспын тойған жерде, 
Ел кезіп оркиіктей жүрсемдағы 

Бір күні оралармын туған елге. 

Ат жетер көңіл жетсе, бір ауылға, 
Сыйласар жігіт қайда бұл қауымда, 


деп бір сәт мұңая, ойлана түскендей болады 
да. артынша: 


-- Қайтпаған қалың жаудан Құрманғазы, 
Ұлықтың көне ме екен дырауына! 


--деп кайта көтеріліп, өжеттене, қайсарлана, 
бойына күш-қуат жыйнай түсіп айбаттанады. 

Құрманғазының осы әні мынадай жалын- 
ды сөздермен аяқталады: 


Жан шошыр бастан өтті талай майдан, 
Шыққан жоқ атқан киік терең сайдан... 


Асқан талант иесі Құрманғазы кезінде 
патша ұлықтарының, би мен байлардың та- 
лай-талай жан шошыр қуғындарын көрді. 


- Ол түрмеге де түсті, одан қашып та шықты. 
Құрманғазы «ұры» деген жаладан құтыла. 


алмай, көп уақыттар бойы қашып жүрді. 

Құрманғазы өмірін зерттеп жүрген, оның 
өмірі туралы аса бай материал жыйнаған 
адам -- профессор Ахмет Жұбанов. 

Жұбанов қазір Құрманғазы жөнінде үл- 
кен еңбек жазып бітірді. Бұл еңбек Құрман- 
ғазы өмірінің ең бір қызықты, сүбелі шағын 
көрсетеді. 

Қазақтың ән-күйлерін жыйнаушы А. За- 
таевил Құрманғазы күйлерін музыкалық- 
көркемдік жағынан аса жоғары бағалады. 
“Ал, Құрманғазының өзімен кездесіп, көп 
сөйлескен, күйлерін қызыға тыңдаған орыс 
журналисі Н. Савичев былай деп жазады: 


Құрманғазы атындағы қазақтың ұлт аспаптар оркестрі. 


ҚАЗАҚТЫҢ ҰЛЫ КОМПОЗИТОРЫ 


«Мен оның домбырашылығыя еркіндіктегі 
бозторғай мен бұлбұлдың әні деп атар едім, 
бірақ осы теңеудің өзі ол үшін өте әлсіз 
сыяқты... Бір сөзбен айтқанда, Сағырбаев 
тек қана музыка үшін жаратылған, сирек 
кездесетін жан. Егер европалық білім алған 
болса, онда ол музыка дүниесінің шолпаны 
болған болар еді». 

Біздің бүл келтіріп отырғанымыз Н. Са- 
вичев жазған мақаланың кішкене үзіндісі 
ғана, шындығында, Савичевтің мақаласы 
біздер үшін аса құнды, бағалы деректің бірі 
болып отыр. 2 

Құрманғазы -- осындай үлкен таланты 
бар, тамаша күйші болған адам. 


Өткен жылы Қазақ ССР Министрлер Со- 
веті мен ҚҚП Орталық Қомитетінің ұйға- 
руымен Алматы қаласының ең әдемі, сүлу 
көшесінің бірі Артиллерия көшесі-- Құр- 
манғазы көшесі деп, Алматы консервато- 
риясы -- Құрманғазы атындағы қазақ кон- 
серваториясы деп аталды. Алматы қаласын- 
да Құрманғазыға ескерткіш орнатылмақ жә- 
не Гурьевтегі бір мектеп Құрманғазынын 
есімімен аталды. 


С. Бақбергенов. 


СЫНЫҢ ШАҢҒЫ 


Әңгіме 


Бірінші сабақтан кейінгі үзілісте қалам- 
ұшымды жерге түсіріп ап, майысып қалған 
жерін түзетіп әуреленіп тұрған болатынмын. 
Өзімізбен алтыншы класта оқыйтын, менен 
кейінгі партада отыратын Қали деген қара 
бала біреу қуғандай класқа жүгіріп кірді. 
Іс-Міс жоқ келіп менің иығымнан жұлқып: 


-- Әй, сені Әкімбек ағай шақырып жа- 
тыр, -- деді даурығып. 

-- Сонша неге екіленесің, - деуім ғана 
Мұң екен, одан арғы сөзіме қарамай. 

-- Тез.. Тез.. Спорт бөлмесіне,-- деп 
келгендегісіндей жүгіре шығып бара жатып 
есікті жаба беріп тағы бір рет,--тез!-- 
деді де жоқ болды. «Неге шақыртты екен?» 
Деп спорт жабдықтарына арналған түкпір 
бөлмеге келіп кірсем, физкультура пәнінің 
Мұғалімі Әкімбек ағай стол басында отыр 
екен. 


-- Сәлеметсіз бе?-- деп ем маған Әкім- 
бек ағай: 

-- Тұра тұр, қазір, -- деп қарындашпен 
тор көзді қалың дәптерге бір сандарды 
жазды. Содан кейін жіңішке қастарын кере 
қарап: 

-- Төлеш, ұқыпты оқушы 
Ды?-- деді тұтқыйылдан. 

-- Ұқыпты бала ма?.. Ұқыпты бала... ол... 
таптұйнақтай болады,-- дедім соңғы екі 
сөзді тақ еткізіп. 

Әкімбек ағай бөлменің шығыс жақ қа- 
бырғасына қатарластырып қойылған көп 
шаңғының арасындағы бір бос орынды қо- 
лымен нұсқады. 

-- Ендеше, мына сенің шаңғың тұратын 
орын неге бос тұр? 

-- Білмеймін, -- дедім таңдана бас шай- 
қап. Кеше кешке сырғанақ тепкеннен кейін 
әкеп қойғанмын, 


-- Онда қайда кетті екен?.. Мен орнында 
тұрған шаңғы көре алмадым. Мүмкін... Сен 
ұмытып үйде қалдырып қойған боларсың? 

-- Жоқ, мұғалім, әкелгем. Қойғам орны- 
на, 

Ештеңеге түсіне алмай аң-таң болдым. 
Бетіме дөңгелек қоңыр көздерін қадай қа- 
рап аз тұрды да, Әкімбек ағай тағы да: 

-- Тамаша екен,-- деді ойланып. «Сын- 
дырып тастап айтуға батпай тұр дей ме 
екен» -- деген ой бетімді біреу күректей 
алақанымен осып жібергендей Ду еткізді. 


қандай бола- 


(еі 


Мұғалімнің әрбір салмақты сөзі жүрегі- 
Ме ыстық қорғасындай басылды. Құлағым 
шыңылдап кетті. 


Сол екі ортада қоңырау соғылды да, 
Әкімбек ағай: 

-- Бар, сабағыңа бар. Кейін көрерміз, - 
деді. 

Мен шыға жөнелдім. 

Кейінгі сабақтардың қалай өтіп, қалай 


қойғанын да білгем жоқ. Ойым бөліне бео- 
Ді. Үлкен үзілісте залда өлең айтып, «тыш- 
қан мен мысық» ойнағандарға да қосыл- 
мадым. Оның үстіне, Қали үзіліс арасында 
«Шаңғыны қайда жібердің»-- деп маза 
бермегенімен қоймай, алгебра сабағының 
үстінде тағы да қағаз жазып бермесі бар 
Ма. Сабақтан көңілсіз келіп, асымды көңіл- 
сіз шала-пұла імтім. Тамағыма бірдеме түйі- 
ліп қалғандай. Әкімбек ағайдың соншама 
шұқшыйғанына жәбірленіп жүрегім сыздай 
берді... Менің осы қалпымды байқаса керек 
анам: 

-- Төлеш, саған не болды? Ауырып отыр- 
ған жоқпысың! -- деді. Мен болған оқый- 
ғаны кейістікпен айтып бердім. 

-- Ендеше, -- деді анам, -- сен ренжіме... 
Мә ақша, магазиннен барып шаңғы сатып ал 


да, орнына сал. Қоғам мүлкін жоғалтуға 
болмайды, балам! 

Мен қуанып кеттім. 

Бір пар жаңа шаңғыны қолтығыма қысып, 
мектеп ауласына келе бергенімде көлде- 
неңнен Әнуар кездесті. Ол менен Де көңіл- 
сіз көрінеді. Жүзі солғын... Екеуміз спорт 
бөлмесіне бірге кірдік. Әкімбек ағай тағы 
жалғыз емес. Бір топ балалармен сөйлесіп 
отыр. Шаңғыны босағаға сүйеп, Малақа- 
йымды қолыма алып: 

-- Шаңғы әкелдім... -- дедім ауызыма 
басқа сөз түспей, зорлана езу тартып. 

-- Айттым ғой, үйде қалдырдың деп, 
болмайсың, -- деп Қали елден ала бөтен 
суырылды. 

-- Бұл ол емес, жаңа шаңғы, -- дедім Қа- 
лиға қабағымды түйе орынсыз қыстырылға- 
нын жаратпай. 

-- Жоғалған шаңғының төлеуі ме бұл,-- 
Деп Әкімбек ағай мырс етіп басын шай- 
қады. 

Мен басымды изедім. 


Әнуар маған жалт қарады. Екі беті қыза- 
рып кетті. Ерінін тістелеп, көзі үлкейе түсті. 
Қолындағы малақайын ұмаштады. 

-- Қайдағы жоғалған Шаңғы? -- деді то- 
сыннан, аузы құрғап қалғандай тамсанып. 

-- Мәселе былай, балалар. Осында Тө- 
лештің шаңғысы қойған орнында жоқ,-- деп 
Әкімбек ағай түсіндіре бастағанда Әнуар 
кие жөнелді. 3 

-- Жоқ емес, бар, -- деді қатты дауыстап. 
Өңі мың құбыла тез-тез сөйлей бастады. Ол 

ұл сөздерді жүрегін жарып шыққандай 
қынжыла тұрып айтты. Жүрегім дүрс-дүрс 
ұрды. Әкімбек ағай да, балалар да Әнуар- 
дің аузына қарап қалған... 

Кеше Әнуар орман ішінде жалғыз өзі 
сырғанақ теуіп жүріп көлденең құлап жат- 
қан қарағай түбірінен аттап өтемін дегенде, 
ОҢ аяғындағы шаңғы майысып барып шарт 
етті. Енді барлық салмағы сол аяғына ауып 
сүріне құлағанда, екінші шаңғы да сынып 
қалды. Қарға аунап тұрған Әнуар жүрелеп 
отыра қалып, сынған шаңғыларына қарап 
басын қос қолдап ұстай алды... Мең-зең күй- 
де көп отырды. Көз алды қарауытып кетті 
Кенеттен шаңғы сынықтарын лақтырып жі- 
беріп лып тұрды. Анасынан ақша сұрап 
алмақ, сынған шаңғыны орнына салмақ ой- 
мен үйге жүгіре жөнелді... Бірақ, қарындаш 
Пен дәптер, кітап сатып алуға бір сом, жа- 
Рым сомды жанжалмен әрең беретін анасы 


шаңғыға жететін кесек ақшаны қайдан бер- 
сін... 


-- Көк жұлын, тағы не пәле шығарып кел- 
дің, көк жұлын... Мен ақша орып отыр дей- 
Місің,-- деп қолды бір-ақ сермеді. 

Әнуар үйден қалай шыққанын білген жоқ. 
Еңсесі түсіп мектепке қарай беттеді. Қыты- 
мыр шешенің оқыс ісіне жарылардай болып 
келеді... Не істейді! Мектеп шаңғысы... Тө- 
леуге халім жоқ деу не деген мүсәпіршілік. 
Мектеп шаңғысы... Оның быт-шыт ойы бір 
кезде құйындай үйіріліп барып көмескі тұ- 
манға кіріп кеткендей болып еді, тұла-бойы 
шошынып дір етіп қалды да, еріндері «жоқ» 
Деп күбір ете түсті. «Несіне тартыншақтай- 
сың, төлеуге халім келмеді дегеннен жаман 
болып па?» -- деп құлағына сыбыр қаққан- 
дай болған ой, «жүр, жүрге» басты... Аяғын 
қаттырақ басты. Мектепке, спорт жабдық- 
тары бөлмесіне келді. Бұл тұста Әкімбек 
өзі де сыртта шаңғы теуіп жүр екен. Мұндай 
Уақытта бөлме кілттелмейтін. Балалар шаң- 
ғыларын өздері әкеп орын-орнына қоя- 
тын. Қазір де бес-алты пар шаңғы тұр. Өзі- 
нен басқа ешкім көзіне түспеген Әнуар жү- 
Регі дүрсілдеп кетті. Діріл қаққан қолдары- 
мен шаңғылардың бірін алды да, өз шаңғы- 
сының орнына қоя салды. Ұстап алайын деп 
бұрышта біреу аңдып тұрғандай бөлмеден 
атып шықты. Не істеп, не қойғанына есеп 
берген жоқ. «Шаңғыны сындырып, мектеп 
мүлкін бүлдірді» деген атқа қалмаса бол- 
ғаны... 

Бірақ, Әнуардің жаны жәй таба алмады. 
Кейістік үстінде алды-артына қаратпай істеп 
қалған ағаттығы ілкім-ілкім жүрегін шаныш- 


қылай бастады.. Түнімен ұйықтай да алған 
жоқ. Ал, таңертең сабаққа келісімен бол- 
ған жайды Әкімбек “ағайға: айтпақ еді, ретін 
таппады. Әсіресе, Қали шықпай қойды бөл- 
меден. Ал, ол естігенін жұрттың бәріне жа- 
йып жіберетіні белгілі... 

Осының бәрін көзін жыпылықтата кінәлі 
үнмен айтып бергеннен кейін Әнуар басын 
салбыратып, жаза күткендей болды. 

Мен жаутаңдап Әкімбек ағайға қарадым. 
Ол кісі ойланып қапты. Балалардың да қат- 
ты дағдарған түрлері бар. Қынжылысатын 
сыяқты. Таңертең шаңғымды біреудің ауыс- 
тырып қойғанын көргенде қолыма түссе 
түйіп жіберердей ашу қысып еді. Жолдас- 
ттарым ішінде ондайдың барына қатты қын- 
жылғам. Енді Әнуар болған оқыйғаны бүк- 
пестен айта бастағаннан-ақ өзгере қалдым... 
Бір кезде Әкімбек ағай: 

-- Не десем екен саған, Әнуар?.. Өзге, 
өзге, тап сенен мұны күтпеген ем. Ашық 
мойындаудан мені, болмаса мына жолдас- 
тарыңды алдау оңай болды ма?-- деді қа- 
бақ шытып. 

-- Бұл -- қылмыс, мұғалім... Пионер жый- 
налысына салу керек,-- деп Қали іле жып 
ете түсті. 2 

-- Қоя тұр желпілдемей, -- деді Әкімбек 
ағай оны ұнатпаған пішін білдіріп. Басқа ба- 
лалар да дереу жым болған Қалиды көзбен 
атты. /йен де қарап тұрмадым. 

-- Ағай,-- дедім жүрексіне күмілжіп, -- 
Ағай... 

--Ия, Төлеш. 


Н, Тихонов. 


-- Әнуар сындырған шаңғыны мен орны- 
на салайын,-- дедім. Құлағыма дейін дуыл- 
дап кетті. «Көмектің түрі осы боп па деп 
тастай ма» -- деп сескендім. Қолымды сый- 
ғызар жер таппай, малақайымның бауын 
жұлқылай бердім. 

Кеудесінде намыс оты ду еткендей Әнуар 
маған жалт қарады. 

-- Керегі жоқ, -- деді ол қайсарланып. 
Мен өзім-ақ... Керегі жоқ... Ол басын шай- 
қады. Қасарыса түсетініне көзім жетіп, ұсы- 
нысымды қайталамадым. «Не айтасыз?» де- 
ген үмітпен мұғалімге қарадым. Балалардың 
назары да сол кісіге: ауған. 

-- Ал, өздерің қалай дейсіңдер, балалар? 

-- Төлештің айтқаны жән ғой, мұғалім,-- 
деп менімен қатарласа Қасым күңк етті. 

Мұны басқа балалар қостады. Не қортын- 
ды жасағанын кім білсін, әйтеуір қоңыр 
көздерін сәл сығырайта аз отырды да, Әкім- 
бек ағай: 

-- Жақсы,-- деді әрі-беріден соң.-- Со- 
лай ұйғарсаңдар -- солай болсын, бұл істі 
кешірейік. Енді қайталанбас... Түсінікті ғой, 
Әнуар. 

Әнуар жүзі оттай жана, басын изеді. Не 
істерін білмей көнетоз көкшіл пальтосының 
бір түймесін жұлқылап тұрып үзіп алды. 

-- Ал, Төлеш, сен шаңғы төлегеніңді ау- 
ырсынбай-ақ қой. Атың Төлеш екенін біле- 
міз,-- деп Әкімбек ағай қалжыңдай жы- 
мыйып, стол үстіндегі қағаздарын жыйнас- 
тыра бастады. 

Е. Мырзахметов. 

Петропавл қаласы. 


ОЙДАН ШЫҒАРУШЫ ,ӨЗІМ ТУРАЛЫ 
ӘҢГІМЕЛЕРДЕН" 


Бұл оқыйға Петроградтың, дәлірек айтқанда, ас- 
тана қала Санит-Петербургтың түбінде болған. “Оны 
жәй ғана Питер деп атайтын. Біз Павловек қаласы- 
ның жанындағы Глазово деревнясындағы дачада тұ- 
ратынбыз. 

Біздің сондағы балалардың компаниясында, кімнің 
еліктіруімен екені қазір есімде жоң, иеш сайын 
оқып шыңқан кітабын бір-біріне айтып беретін әдет 
болды. Шарт мынадай: оқылған кітаптың мазмұны 
тыңдаушыны елі іп ала жөнелетін болуы керек. 
Дачадағы ауызша әңгіме айту клубында, қора сыр- 
тындағы ескі бөренелердің үстінде, сол кездегі бар- 
лық қыял тасытқыш кітаптар Жюль Верннің, Жа- 
колионың, Бүссенардың, Лоридың, Пембертонның, 
Ммжжен Лондонның, Гүстав Эмардың, Фенимор Ку- 
пердің, Сальгаридің романдары әңгімеленген. Ба- 
палар көп оңыған еді, қайсыбірі кітапты кітапхана- 
дан алса, біреулері «Әлем айналасында» немесе 

«Табиғат және адамдар» деген журналдарды алғы- 
зып оқыйтын еді. 

Әңгіме айтушының әрқайсысы өзгелерді төбесі- 
нен мұздай су құйып іжібергендей жирентуге, біз 
неғып бұл кітапты оқымағанбыз дегізіп өніндіруге 
тырыса сөйлейтін. Міне, сол әңгіме айтушылар то- 
бына Мен де:қатыстың, бірақ оқыған кітаптарымыз- 
Дың-азайып; таусылып бара жатқанын, ал жаңа кі- 
таптардың жоқ екенін және бола қоймасын мен тез 
аңғардым. Айта кететін бір нәрсе, бұл балалардың 
әмпейі тобын, мен өзімнің әңгімелеріммен өзіме 
бірден тартып әкеттім, енді жеке-даралығымды ме- 
нің ешкімге де бергім келмейді. 

Менімен тайталасушы Пашка Тырданов болды, біз 
онымен әңгімені сазына келтіріп айтуға таластық. 
Міне, енді қыйналар кез де кеп жетті. Егер Пашка 
бүгінгі кезекті кешке жаңа әңгімемен келе қалса, 
менің ауыз тұшытарлық түгім жоң. Не Істеу керен! 


Мен парктегі Маң-мұнара деп аталатын ағаштың 
түбіне келіп жаттым да, Ұзақ ойға шомдым. Мысал- 
ға Жюль Вернді алсақ, ол несімен күшті? Оның ро- 
Мандарын қалай жазғаны туралы Ме! мұрныма 
түктің де иісі бармайтын, әйтседе, шым-шытырық 
қыяп шарықтатқыш күрделі романдардың кілтипа- 
нына түсіну үшін, мен оларды талдай бастадым. 
Сәйтіп мен мынадай қортындыға келдім. Оп әуелі 
ең алыстағы, ешкім білмейтін бір елді алады. Сол 
елдің әуе райын анықтап алып, ондағы табиғат құ- 
былысының ерекшеліктерін жазып қояды. Мысалы, 
онда құмды суыратын қара боран немесе сел ағы- 
затын нөсер, солтүстік болса, көзге түртсе көргісіз 
боран соғатын болар. Айталық, онда қатты су тас- 
қыны болатын немесе вулкандар шапшыйтын шы- 
ғар. Онда қандай аңдар бар! (Онда жыртқыштар: 


жолбарыс, арыстан, пантера бар ма! Онда әбжы- 
ландар бар Ма, және қандай түрлері бар! Онда қан- 
дай өсімдіктер бар! Мүмкін адам “улайтын өсімдік- 
тер болар, мүмкін дәулері я тым тырбықтары бар 
шығар! Осылардан кейін сюжет табу керек. Бәрі- 
нен де таңғажайып сыры бар оқыйғалар немесе 
жылми экаңалық ашатын оқыйғалар қызың болады 
ғой. 

Әрине, кейіпкерлер бір елден екінші елге сапар 

: Шегеді. Міне, сондықтан, барар жерде кімдер тұ- 
ратынын. есне алу қажет. Егер адамжегіштер немесе 
сотқар бәдәуилер яғный зымылн ергежейлілер ұшы- 
Расса тым жақсы, 

Енді, міне, оқыйға шиеленісіп кете береді. Жұм- 
бақтап жазылған хаттар да табылады. Бір жерлерде 
қамбалар да болуы ықтыймал. Оған іздеу салына- 
ды. Құпыя бірінен соң бірі туындай береді. Біресе 
әуе райы бұзылады, біресе тағы адамдар қуады, не 
болмаса сұмдық қорқынышты аңдар жабылады, 
қала берсе вулкан немесе: дауыл сыяқты тағы 
бірдеңе ұшырайды. Бек жақсы. Түйін табылды оқый- 
ға жүйе-жүйесімен көсіле жөнеледі. 

Мен кешкі әңгімеде айтып берерлік романды 
басымда дайын алып келдім. Оны Мен ұзақ айт- 
тыМ, неге дегенде, әрбір шытырМан жаңа оқый- 


ғаны қолма-қол қосып отырдым, Мен Хагтардың 
«Ол» дейтін романын былжырап дәмсіз айтып 
отырған Пашка Тырдановтың аузына құм құйып 
шоңқыйтып кеттім. Әлде Пашканың шабыты келме- 
ді ме, әлде менің мерейім үстем болды Ма, әйте- 
Уір, әңгімесі менің әңгімеме астар да бола алмады. 
Бәрі маған романның авторын айт деп шуласты, 
Мен, бұл Америка жазушысы капитан Смит дедім. 

-- Ешқашан есіткен емеспін,-- деді тұнжырап 
Пашниа,- сен бұл кітапты қайдан алдың! 

-- Мен оны баяғыда, бала күнімде оқығанмын,- 
Деп салдым шылп етпестен оған,- тіпті суреттері де 
әлі есімде. / 

Осы күннен бастап менің жеке-даралығыма тай- 
тапасар ешкім болмады, бірақ енді мен де толас- 
сыз еңбектендім, өйткені әр елде болған шым-шы- 


тырық оқыйғалар етіп үсті-үстіне жаңа романдарды 
Ойдан шығара бердім, шығара бердім, Рас, мен 
өзімнің романдарымды жазып әуреленбедім, тен 
оның жоспарын, конспектін эжасаумен қысқаша Маз- 
Мұнын жазуМен, кейбір кәріністерін долбарлаумен 
тындым. Ол жазулар бұл күндері сценарий деп ата- 
патындарға ұқсас еді. 

Ол кезде мен соғыс тарихымен құныға шұғвіл- 
данатынмын, сондықтан Менің онан тақырып алуым. 
ешбір қыйындыққа түспеді, ап менің өз қыялым 
оларды дамытып, толықтыра с<алатын-ды. Сонымен 
Мен әңгімесіз отыра алмайтын ауруға ұшырадым, 
Ауруым Менің тыңдаушыларыма да жұқты. Романы- 
Мен қоса ойдан шығарылған талай-талай жаңа ан- 
торлар капитан Смиттің орнын басты. Енді оқый- 
ғапары Австралияда, Азияда, Тибетте, Африкада бол- 
ған романдар айтылды, олардың сюжеттерін мен 
Египетте болған араб патшасы мен “Махди көтері- 
лістерінен алдым. Мен сонда Константинопольді 
түріктерден азат еттім, европалықтарды Қытайдан, 
толландықтарды Суматра мен Явадан, ағылшындар- 
Ды Индиядан қудым. Мен олардың егжей-тегжейін 
Айту үшін Мәліметтер іздеп әуре де бола қойғаным 
жоқ. Бәрі басымда сайрап тұрды. Пашна Тырда- 
новтың бірінші орынды қынжыла маған беруіне ту- 

ра келді. Менің ойдан соққан шексіз қыял әңгіме- 
періме онын «Оқыйғалар дүниесі» романдарынан 
оқығандары түк тосу бола алмады. Мұның алдама 
екені бірде-бір баланың ойына келмеді. Олар мәз- 
Мәйрам болып секіреді де, мен атаған авторларға 
тосаңсып қалады. Менің өзімнен қайталап сұрасады, 
таныстары мен туыстарынан білуге тырысады, бірақ 
бұл дерексіз жазушыларды менен өзге еш жан 
білмейді. Рас, кейде мен өзімнің романдарымды 
белгілі авторлардікі деп те жіберіп жүрдім, бірақ 
әрине, сонда да бұл кітапты ешкімнің оқымаған бо- 
лып шығатыны түсінікті ғой. 

Мен енді тарихи сюжеттерге көштім де, бес бө- 
пімді бір ұзақ роман келіп түсті есіме дедім. Ол 
«Жұлдызды плаш немесе Кверетароның трагедия- 
сы» деп аталады. Әңгіме көтеріліске шыққан мек- 
сикандықтардың халық көсемі Бенито Хуарестің 
Бұйрығы бойынша атылған Мексикан императоры 
Максимиллианның тағдыры туралы еді. 

Қайғылы оқыйғаларға толы бұл ескі тарихты, со- 
ғыстар туралы іітаптарды бас алмастан шұқшыя 
оқыйтын Менен өзге кімнің оқу қолынан неле қой- 
маң! 

Есте қалған көп-кәп материалды ойша ақтара түс- 
кенде, Менің оларды алдын-ала Шшынара жазып 
алмайынша сөйлеуім қыйын болатын болды. Соны- 
Мен мен тарақ-тараң қағаздарға жеке-жеке тарау- 
ларды, кейіпкерлердің басынан кешкендерін, тари- 
хи оқыйғаларды жазып алдым. 

Мен бұл романды рахаттанып сүйсіне отырып 
айттым. Пашка Тырданов көзінің сұғымен мені жеді 
де отырды, мунан мен бір тықырдың таянғанын сез- 
Бім. Пашка бұл жолы романның авторы кім деп те 
сұрамады, тең жымп беріп келіп тыңдауға отырды. 
Мен де емін-ернін көсіліп кеттім, менің өз кейіп- 
керімнің басынан өткен ғажайып оңыйғаларын 
тіре қойғым келмейді, оның үстіне балалар да қыс- 
қартпастан айтып беруді өтінген. Ал, аяғын немен 
Бітірерімді менің өзім де білмеймін. Бір незде ме- 
нің басыма кітаптың будан былайғы, аяққы беттері 
жыртылып қалған деп айтайын деген ой келді, бі- 
раң, балалардың ықыласты жүзіне қарап, менің 
нымды кешірмейтінін ұқтым. Сөйттім де дереу 

кітаптың аяғын ойдан жалғастырдым. Пашка бірте- 
бірте шытына түсті. Менің әңгімем де күтпеген жер- 
ден шорт үзілді. 

Мен кезекті бәлімді әңгімелеуге кірісемін деп 
жар салғанда, Пашна мырс етті де былай деді: 

-- Үш сұрақ беруге бола ма! 

-- Мейлің, тіпті, төрт, алты сұрақ берсең де,- 
дедім мен. 

-- Бірінші сұрақ: авторы кім!-- деп сұрады Паш- 
ка,- балалар, оған жаңсы қадағалап қараңдар. 

Ол бұл сұрағымен менің өтірігімді ашпақ болған 
еді, біраң оған менің жауабым әзір тұрды. 

“Мен алдында айтқанмын, бұл романның біріне 
ші беті жоң болған. Ал, мұқабасы жыртылып қал- 
ған да, екінші бетін біреу шылымға тартқан деп, 
Неменеге шұқшыя қойдың! Ақымақтың! Онда атты 
Мен саған қайдан таппақпын! 

-- Солай, -- деді шенеп Пашна, онысы маған ұна- 
мады да.- Екінші сұрақ: іітапты көрсет. Сен ай- 
тып ең ғой, ол сенің ағаңда болған деп... 

-- Ол туралы да мен айтқанмын, ал, сен тыңда- 
мағанғың. Біздің үйді жөндеп жатқанда, оны біреу 
ұрлап әкеткен. 

-- Солай,- деді түтіге түнеріп Пашна,-- үшінші 
сұрақ: сенің әңгімең, сенің былшылың қашан аяқ- 
талады! 

-- Бұл -- былшыл емес. Былшылды бұлай тыңдама- 
ған болар еді, сенің де ішің маған сонша күймеген 
болар еді... 

-- Ол бүгін аяқталады,- деп айқайлап жіберді 
Пашка, бөрененің үстіне ырғып шығып, қолын жо- 
ғары сермей. 

-- Бүгін аяқталмайды,-- дедім мен. 

-- Жоқ, бүгін, тап қазір аяқталады! -- деп шіңгір- 
леді Пашка.- Мен тексермен үшін, сұрақтарды қа- 
сақана бергенмін: ешқандай автор да жоқ, ешқандай 
мітап та жоқ, Және болған да емес. Ол ылғыйына 
бізді алдап келді. Бәрін оның өзі ойынан шығарып 
келді. 

Пашка қолына ұстаған бір қағаздарды аспанға 
эелпілдете есіп бөрененің үстінде секіріп, секіріп 
түседі. Мен оны көріп қалтама қопымды салып қал- 
сам, түй жоң. Пашканың желпілдетіп тұрғаны 
менің жазғандарым, менің қағаздарым екен. Ба- 
далар бұл қағаздарды жұлып алып, шенсілелері 
қата, менің ошіріп қайта жазған жолдарымды, соң- 
ғы тарауға жасаған жобамды оқып жатыр. Мен бұл 
қағаздарымды Маң-мұнара қасындағы орындыққа 
ұмыт қалдырыппын. Пашка аңдып жүріп менің ол 
қағаздарымды қақ қасымнан “ұрлап әкеткен. Мен 
әшкереленіп қалдым. 15 

-- Ол уәдесін бұзды, оқып шыққан кітаптарын 
адап түрде айтып берудің орнына, бізді араздасты- 
румен болды. Оны кпубымыздан қуып шығуымыз 
керек,- деп өкіреңдеді Пашна, көпшілін те оған 
қосылып кетті. 

Мен де: 

-- Бәрі бір мұнан мен емес, сендер ұтылдыңдар. 
Оның. аяғын немен: бітетінін, сендер бәрі бір енді 
біле алмай қаласыңдар!-- деп айқайладым. 

Бірақ ола) ені тыңдаған жоқ, сен алдамшысың, 
сен ойдан шығарушысың деп ысқырып шуылдасты, 
Олардың өкпелеп өшіге айқайлауынан мен: олардың 
Мені әңгімешілер клубынан сөзсіз қуатынын ұқтым. 

-- Жақсы,- деп айқайладым Мен, балалардың 
даусынан асырмақ болып,- мен кеттім. Өздеріңнің 
Пашкаларыңмен-ақ қалыңдар. 

Осы ақырғы сөздеріммен мен Павловск қаласы жа- 
нындағы Глазово деревнясындағы дачалар қорасы 
сыртындағы бөрене үстіндегі әңгімешілер клубынан 
бір жола тайдым, 


Аударған М. НҰРТАЗИН. 


КІМ КІНӘЛІ? 


ҚЫСҚА ӘҢГІМЕЛЕР 


І 


Бүгін демалыс еді. Аспан көгілдір әйнек 
секілді мөп-мөлдір. Күн көк жиектен көте- 
ріле бере-ақ жер бетін қыздырып, кең да- 
ланы сағым толқындарына толтырып жібер- 
ді. Таңғы салқын ауа да қапырыққа айна- 
лып, бойды еркін серпілтпей тұмшалай түс- 
кендей. Таң алдындағы торғайлардың шы- 
рылы да тына қалып, жасыл жапырақтар- 
дың сыбдыры да басылған. 

Осының бәрі Әбдінің 
ішін пыстырып, тыны- 
сын тарылтқандай бол- 
ды. Дала ыссы, үй қа- 
пырық. Бойынды жаз- 
дырмай, зеріктіре түс- 
кендей, ойнайтын бала- 
лар да аула ішінде 
көрінбеген соң, ол де- 
реу шолаңда жатқан 
қармақты алды Да, 

> езенге беттелі. 
Әбді өзеннің жарлау бір қабағына келіп, 
қармағын суға тастады. Өзен беті сылаң қа- 
ғып, сылқ-сылқ күлгендей. Қармақ қалткы- 
сы да бір орында тұрмай бүлкіл қағады. Ол 
қалтылдаған сайын Әбді қармақты суырып 
ала берді. Бірақ, ілінген балық жоқ. 

Осылайша біраз отырған соң, өзен көріні- 
сі Әбдіні жалықтырғандай болды. Ақыры ол 
орнынан ұшып тұрды да: 

-- Сені де қармақ деп сатып алдым-ау,- 
деп қолындағы: қармағын құлаштап суға 
лақтырып жіберді де, кілт бұрылып жүре 
берді. 

Қармақты іліп алған өзен суы сылқ-сылқ 
күліп ұзай берді. 


П 


Бақайдың итті көрсе шыдай алмайтын бір 
әдеті бар, қайтседе соны түрткілеп ызалан- 
дырып, шу көтереді де жүреді. Сондықтан 
ба, әйтеуір, оның үйі тұрған қыйсық көше 
бойындағы иттер, иісінен біле ме, кім біл- 
сін, Бақай сабаққа барарда, не қайтарда 
көшені басына көтеріп, азан-қазан қылады. 

Кластас жолдастары да кейде шулаған 
иттердің даусын естігенде Бакайдың көше- 
Мен өтіп бара жатқанын үйде отырып-ақ 
білетін. 

Бірде, мынадай бір жай болды. Оны Ба- 
қай қаншама жасырғанымен келесі күні-ақ 


кластағылардың бәрі де естіп, өзара күліс- 
ті. Ол былай еді: 

Отряд советінің председателі Кәрім клас- 
қа С. Маршактың жаңа өлеңдерін әкеліп, 
үзіліс кезінде мақтанған адамдай дауыстап 
оқып, балалардың көбін өзіне үйіріп алды. 
Қашанда жаңа кітаптарды жұрттан бұрын 
класқа өзі әкеліп, мақтаныш білдіретін  Ба- 
қайға бұл оңай тиген жоқ. Оның үстіне Қә- 
рімнің әкелген кітабын алып оқып шығуға 
да құмартты. Класта кітапты балалардың 
көзінше сұрағысы келмеді. 

Сабақ бітісімен мектеп ауласында Кәрім- 
ді оңашалап шығарып алып, кітабын сұрап 
өді ол: 

-- Мең де түгел оқып шыққаным жоқ. 
Егер оқығың келсе, әлтаман біздікіне кел. 
Екеуміз бірігіп оқыйық,-- деді. 

Кәрім орталық көшеде тұратын. Көк дар- 
базалы үлкен ағаш үйді сырттай көргенмен, 
ауласына кірген емес-ті. Бақай какпа алды- 
на келгенде, күзгі күн ұясына қонған еді, 
Кәрім үйде екен. Сырт- 
қа шығып Бақайды ау- 
лаға кіргізді. Осы кез- 
Де кішкентай қанден 
күшік жүгіріп шығып, 
еркелеген бойы бұлар- 
дың аяғына орала кетті. 

Сол-ақ екен, Бгкай 
жүрелеп отыра калып 
күшікті ызыландыра 
бастады. 

-- Р-р-р-р -- деп мұр- 
нын тыржыйтты. 

-- Әуп-әуп!--деп қолымен бауырын түрт- 
кіледі. 

Не керек әлгі арада шіңкілдеп үрген кү- 
шік даусы ауланы басына көтерді. Күшік ті-. 
сін ыржыйтып, жүнін тікірейтіп, ырылдап 
тап-тап берген сайын, Бақай қарқылдап кү- 
Ліп мәз болды. 

Ақыры Кәрім оның бұл қылығына ыза 
білдіргенде ғана Бақай масайраған қалпы. 
үйге кірді. 

Ол Кәріммен ілесіп үйден шыққанда село 
түн құшағына енген еді. Қакпадан шыға 
берген кезде әлде бір нәрсе ыр ете түсіп, 
шалбарының балағын дыр еткізіп жұлқый 
тартқанда ғана Бақайдың есіне күшік түсті. 

Ол жалт бұрылды. Бірақ, бұл- кезде кү-” 
шік қора түкпіріндегі үйшігінің ішіне “СЫП 


19 


І 


беріп кіріп кеткен еді. Жыртылған балағы 
шүбалып Бақай үйіне беттеді... 


ШІ 

Қүзде не көктемде бірнеше күн бойы сір- 
кіреп жауған жаңбырды Қалжан да онша 
тәуір көрмейді. Еңсеңді басып, мойныңа 
ауыр жүк артқандай мұндай кез әбден қа- 
жытады-ақ, Дегенмен жауын тынып, бұлт- 
тар тау бөктеріне жөңкіле қашып, «аспанда 
жүн көзі жалт ете түскенде көшеге шығып 
ойнауды Қалжан өте ұнатады. Мұндайда 
әсік алдында, аула ішінде, көше бойында ір- 
кілген жаңбыр суы, Қалжанға кәдімгі айдын 
көлмен пар. Шіркін, жауын болмай-ақ, 
осындай қақ сулар көп болса. % 5 

Мұндайда Қалжан қолдан жасаған қа- 
ваз кемелерді жүздіріп, әрі-беріден соң Әс- 
кери ойындар да ойнап қызыққа батып қа- 
“лады. Әсіресе, кемелерді алыстап тұрып тас- 
пен атқылап ойнау-ше. Тек, сол ғана ма? 
Көрші балалар жыйналған кезде Қалжан 
байқатпай шалшық суға тас лақтырып жі- 
беріп, лай судың олардың үсті-басына, бет- 
аузына шашырағанын көргенде қандай мәз 
болады десейші. 

Міне, бүгін де 
жадырап ашылып кетті. 
Іркілген су беттері 
жалтылдап бейіне көл- 
дей көрінді Қалжанға. 
Ол қағаз кемелерімен 
біраз ойнап, енді үйге 
қайтпақ болғанда көр- 
ші үйдің алдында өзі 
құсап қағаз кемелермен 
ойнап жүрген кіші- 
2 ред екі баланы көрді. 
“ Әлде бір ой сап ете түскен Қалжанның 
көзі күлімдеп кетті. Дереу жерде жатқан 
үлкен бір кесекті алып, арқасына жасыра, 
тышқан аулаған мысықша баспалап солар- 
ға қарай жүрді. 

Қалжанның келіп қалғанын балалар ойын 
үстінде байқаған жоқ. Қалжан оларға жете 
«бере әлгі (кесекті сілтеп қалды. Бірақ, қо- 
лынан шығып кеткен кесек, ол ойлағандай 
яшалшықтың арғы шетіне түснеді. Бергі ше- 
тіне шолп етіп, шашыраған лай су өзінің 
бетін жауып кетті. 

Ыза болған Қалжан жерде жатқан бір 
тасты теуіп жіберіп бақырып жылап отыра 
кетті. 

І/ 


“Бүгін Қалтай қуанышты. Оған қонаққа 
3-класта бірге оқыйтын Гүлсім, Кәкім, Әшір 
келді. Тағы да қандай қонақтар десейші! 

күн. 


Гүлсім -- отряд советінің председателі. Кә- 
кім --звено вожатыйы. Ал, Әшір болса, қа- 
ладан келген агрономның баласы. 

Қалтай оларға салған суреттерін де, ма- 
масы әперген кітаптарын да, шоланда жат- 
қан ескі чемоданының ішіндегі сынған конь- 
кийін де көрсетті. Әрі-беріден соң інісінін 
ойыншықтары Да оныкі 
болып шыға келді. 

Қонақтар қайтар Кез- 
дефол%і аула ішіндегі 
тауықтарды да көрсетіп, 
оған мамасы айтқан 
кезде жем шашатынына 
Да мақтанды. Осы кез- 
Де оның көзі үй жа- 
нындағы көлеңкеде жат- 
кан ала бұзауға түсті. 

-. Қараңдар,- деді 
ол мақтана дауыстап.--Бұл бұзау да менікі. 

Сөйтті де, жүгіріп барып бұзаудың үстіне 
қарғып мінді. Тыныштығын бұзғанды жақ- 
тырмаған бұзау орнынан атып тұрып, артқы 
екі аяғын кетеріп тулап кеткенде, Қалтай 
жерге ұшып түсті.” 

-- Вот, тәртіпсіз. -- деді ол шекесін уқа- 
лай түрегеле беріп. 

Гүлсім мырс етті, Қәкім сақылдап күлді, 
Әшір (болса теріс айналды. 


Уү 


Жаныс әлгінде Рахметке кездесті. Ол қа- 
(бағын төмен салып, әлденеге ренжігендей 
тұнжырап келе жатыр екен. 

-- ТЮЗ-де жаңа кино бар екен,-- деді 
ол Жанысқа солғын үнмен. -- Бірақ, адам 
көп. Билет алу қыйын. 

-- Е-е, сол ма!-- деді Жаныс дауысын 
соза, иегін қағып. 

-- Жүр, қазір-ақ алып беремін. Қерегі 
саған билет қой, Ә... 

Рахметтің тартынғанына қарамай, кино- 
театр алдына келгенде кезек күтіп тұрған- 
дардың өте көп екенін көрді. «Мақтанып 
едің, көрдің бе? Енді қалай алмақсың?»-- 
деді Рахмет көз қыйығымен қарап. 

-- Шұрқ “өтпе, -- деді Жаныс иегін тағы 
бір қағып-Қойып. -- Әкел, ақшанды. 5 

Ол кассаның алдына кимелей жетіп бар- 
ды. Басқалардың не деп жатқанымен ша- 
руасы болмай, ақшаны соза бергенде, әлде- 
кім құлағынан ұстап кейін тартты. Жалт 
қараған Жаныс еңгезердей шляпалы адам- 
ды көрді. Әлгі адам ләм деместен Жаныс- 
тың құлағынан ұстаған бойы, кезектің ең 
соңына апарып қойды. 


-- Қарай гөр. Өзі үлкен, тағы күш жұм- 
сайды,-- деп міңгірледі. Жаныс ашыған 
құлағын уқалап. і 

Ол жан-жағына қарап еді, Рахметті көре 
алмады. Кетіп қалыпты. 


УІ 


Түстен кейін Темір дөңгелекті имек темір- 
мен шырылдата доңғалатып жүрді де, кенет 
су ішкісі келіп кетті, 

-- Мен қазір... - деді ол үйге қарай жү- 
тіріп. 

Есіктің алдына келе бере, имек темір мен 
дөңгелекті тастай салып, үйге зып беріп кі- 
ріп кетті. Ол келген 
бойда ауызғы бөлмеде 
тұрған шелектегі” суды 
аптыға ішіп, сыртқа 
қайта жүгірді. Шыға 
бергенде, әлгі тастаған 
дөңгелекке аяғы шалы- 
нысып етпетінен түсті. 

-- Мұны кім таста- 
ған,-деді ол темірді 
лақтырып жіберіп, жы- 
лап отыра кетті. 


2 ҮП 


-- Әшім, отын жарып әкелші! 
-- Қолым ауырады. 5 
-- Олай болса, су әкеле ғой! 
-- Аяғым ауырады. 

-- Келші бері мына жіпті 

берші! 

-- Қөзім ауырады, әже. 2 
-- Маған көрсеткен көмегің қайсы? 
-- Оған мен кінәлімін бе? 


сабақтап 


Әшірбек арифметика пәнінен үлгермейтін 
еді. Қластас жолдасы Бөлек оған сабақ үй- 
ретпекші болды. 

-- Мең Әшірбекке есепті оп-оңай үйрете- 
мін! -- деді ол өз звеносындағы пионерлерге. 

Бірақ, Бөлек ашуланшақ болатын. Ол 
-алғашқы күні-ақ сабақ үйретіп отырып 
Әшірбекке қайта-қайта ренжіп, орынды- 
орынсыз ұрса берді. Бұған Әшірбек шыда- 
сын ба: 

-- Сенен сабақ үйренгенше, өзім-ақ бір- 
деңе етермін,-- деді де, қолын бір сілтеп, 
үйіне кетіп қалды. 

Айтқанындай-ақ ол келесі сабақта есепті 
жақсы шығарды. Одан кейінгі сабақтарға 


БӨМЕЕ 


УІШП 


Сабақтан келісімен 
Оспан сумкасын лақты- 
рып тастап, стол үстін- 
де тұрған тамақты 
апыл-құпыл ішті де, 
ойнауға кетті. Ол кеш- 
ке дейін Доп қуып 
жүргенде үйдегі інісі 
Мұрат қарап қалған 
жоқ. Әуелі Оспанның сумкасын ала мысық- 
тың мойнына байлап біраз сүйретті. Сонан 
соң, шешесі аулада жүргенде ішін ақтарды. 

Қарындаштарын өзінің қобдыйына сал- 
ды. Қітаптардан үй жасады. Әрі-беріден соң 
оның ішіндегі суреттерді қарай бастады. 
Бірде оған қызыл-қызыл алмалар үнап кет- 
ті де, оны жыртып алып төсегінің тұсына 
түкіріктеп-түкіріктеп жапсырып қойды. Сөй- 
тіп жүріп сыяны төгіп алды да, оны сүртемін 
деп үсті-басын былғады. Бір-екі дәптердің 
парағын жұлып алып тырнамақ болып еді, 
кетпеді. 

Осы сәтте ойына Оспан түсті де, дереу 
кітап-қағаздарды сумкаға салып, төсектің 
үстіне тастай салды. 

Ойыннан қайтқан Оспан ертеңгі сабақ 
есіне түсіп, сумкаға жармасты. Кітап был- 
ғанған, дәптер жыртылған, қарындаш жоқ. 

-- Мұны кім бүлдірді? -- деді ол бақы- 
рып. 

Даусын естіген інісі тайып отырды, тек 


- бұрышта жатқан ала мысық қана басын бір 


көтеріп, еріне қарады да, тұмсығын қайта- 
дан бауырына беріп маужырап ұйқыға 
кетті. 
жж 
Осылардың бәрінен бір сұрақ туады. Кім 
кінәлі? 
С. Сарғасқаев. 


да ылғый дайындалып келетін болды. Жол- 
дастары бұған қатты таңданып Әшірбектің 
арифметиканы жақсы оқығаны үшін жап- 
пай Бөлекті мақтауға кірісті. 

Балалардың бірі: 

-- Бөлек сөзінде тұрды,- десе, екіншісі: 

-- Әшірбекті математик етіп шығарды,- 
деді. 

Ал, үшіншісі: 

-- Шіркін, Бөлектің несін айтасың! Оны- 
кі нағыз жолдастық қой,- деді... 

Мақтау айтқандары жақсы-ау. Бірақ, не 
керек, Бөлек осындай әңгіме айтыла баста- 
ғанда, тыңдауға дәті шыдамай, дереу. жол- 
дастарының жанынан тайып отыратын. 


М. Гумеров. 


ҮШ ҢАЗЫНА | 


(Жапон ертегісі) 


Бір шаруаның үш ұлы болыпты. Үлкені 
жуас, момындау болғандықтан үй ішіндегі- 
лердің бәрі оны аңқауға сайыпты. 

Бір күні қарт әкесі өзінің балаларына бы- 
дай депті: 

-- Менің жасым ұлғайып барады, өзіме 
мұрагер дайындайтын кез жетті. Сендердің 
маған бәрің де бірдей қымбатсындар, еш- 
қайсынынды ренжіткім келмейді, Жат жүрт- 
қа барып бақыт іздеңдер. Сендердің әрқай- 
сыңа қаражат берем, үш жылдан кейін кім 
менің қоймамды ең асыл заттармен толтыр- 
са, сол менің мұрагерім болады. 

Қарт балаларына қаражаттарын бөліп 
берді де: 

-- Енді қайда барсаңдар да өздерің бі- 
Ліңдер,- деді. 5 

Кіші ұлдары ағаларын мысқылдап: 

-- Біздің ашықауыз үйге ештеңе әкелер 
ме екен! -- деседі. 

Бір бұрылысқа жеткенде олардың әрқай- 
сысы әр жаққа жөнеледі: кіші ұлдар ірі қа- 
лаларға қарай тартады да, үлкені басы ау- 
ған жаққа беттейді. 

Ол жүріп келеді, жүріп келеді, бір жерге 
келгенде терең бір өзенді көреді, бірақ, кө- 
пірі жоқ-- ағыс алып кетсе керек. Өзеннің 
аржағында жасыл шалғын мен орман жай- 

қалып түр, бірақ өзеннің өткелі болмаған- 
дықтан олардың адамға пайдасы жоқ. 

Сонымен! қарттың үлкен ұлы: «Қөпірді 
жендеу керек, өзеннің арғы бетіндегі жер 
тегін қалмасын. Одан да жұртқа пайдасы 
тисін»-- деп ойлады. 

Сөйтіп ол көпірді жөндеуге кірісті, оған 
үш жыл бойы еңбек сіңірді. Әкесінің берген 
бар қаражатын ұстап бітірді, енді оған бір- 
ақ жол қалды. Ол құр алақан үйге қайтып 
бару еді. «Міне, енді маған інілерім күліп 
жүретін болды!--деп ойлады ол. Істерге 
амал нешік. Соңғы рет өзен жағасына жа- 
тып ұйықтап кетті. Түсіне ақсақалды бір 
қарт адам кірді. 

-- Жұрт үшін сен көп еңбек еттің, --деді 
қарт, ал өз қамыңды ескермедің. -Бірақ се- 
нің еңбегің атаусыз қалмайды. Міне саған 
қармақ. Ертем/көпірдің орта шенінде тұрып 
өзенге үш рет қармақ таста. Бірінші жолы 
қалта-ілігеді. Бұл--тегін қалта емес! Сілкіп 
қалсаң болды, ішінен алтын ақшалар судай 
төгіледі. Екінші ретінде қармағыңа тамаша 
бір құмыра ілігеді. Оны еңкейтсең болды, 
ішінен өмірі таусылмайтын шарап келіп 
құйылып жатады. Үшінші жолы саған бір 
сыпырғыш ілігеді. Оның түрі жай әшейін 
сыяқты болғанмен, керемет қасиеті бар. Ол 
айда өсетін ағаш бұтақшаларынан жасал- 


ған. Бұл сыпырғышпен әр ұрған сайын қарт- 
тар жасарып сала береді. Жалғыз-ақ есіңде 
болсын, екі-үш реттен артық ұрушы болма. 

Таңертең үлкен ұл оянып тұрды да: 

«Менің көргенім не қылған ғажап түс! 
Мұндай да елес бола ма екен!» -- деп ой- 
лады. 

Қараса, нақ жанында, шынымен, бір қар- 
мақ жатыр. Ол өзінің түсіне кірген аян еке- 
нін енді білді. Көпірдің орта шеніне барып 
тұрып өзенге қармақ тастады. Су ішінен бір- 
деңе қараң етіп, қармағы қалт ете қалды, 
сөйткенше бұл қалтаны тартып алды. Оның 
аузын ашып, сілкіп қалып еді, алтын ақша- 
Пар шашылып тақтай көпірдің үсті сылды- 
рап қоя берді. Ол қармағын екінші рет тас- 
тағанда құмыраны ұстады. Құмырадан ға- 
жап дәмді шарап төгілді, мұндайды ол өмір 
бойы татып көрген жоқ еді. 

Қармағын үшінші рет тастап еді, сыпыр- 
ғыш толқынмен ағып өзі келе жатты. Ол 
бұл үшін қазынаны орамалға түйді де, бір 
таяқтың басына кигізіп алып, үйіне қарай 
беттеді. : 

Жолшыбай келе жатқан інілерін көреді, 
әрқайсысының үш көлікке тиеген олжасы 
бар. Інілері оны бірден мысқылдауға ай- 
налды: 

-- Әне қара, біздің ашықауыз бір ғана 
кішкентай түйіншекпен келе жатыр! Біз де 
осылай болар деп ойлап ек! Үш жылдың 
ішінде ешқандай сауда-саттық 
әкеміздің ақшасын бекерге шашып қайт- 
ты, -- деді. 

Үлкен ағасы бұларға үн қатпады, тек жы- 
мыйып қана қойды. Үйге жеткенше олар 
осылай үнсіз келді. 

Қарт балаларын қуанышпен қарсы алды. 
Ол бұлардың әрқайсысына бір-бір койма 
әзірлеп қойыпты. Бұл қоймаларды қарттың 
балалары номен толтырар екен деп оны 
барлық туыстары мен ауылдастары көруге 
келді. 

Бірінші қойманың есігін ашып еді, ол 
төбесіне, Дейін ірі күрішпен толып тұр екен. 


-- Жақсы екен, балам!--деді әкесі -- 
Шаруаға алдымен күріш керек. 

Екінші қойманың есігін ашып еді, оның 
іші түгел бума-бума жібекке толы боп 
шықты. 

-- Жарайсың!- дейді әкесі. -- Көп олжа 
тауыпсың! 

Ал, үшінші қойманы оның көргісі де кел- 
меді, бірден үйіне қарай бұрыла жөнелді. 


жасамай,. 


-- Мұның не, әке!-- деді үлкен ұлы.-- 
Менің қоймамды тіпті көргің де келмейді 
ғой? 

-- Ә, оны көріп керегі не? -- деп жауап 
берді әкесі. -- Бекерге қонақтар алдында 
масқара болып. Сен жалғыз бір ғана түйін- 
шекпен келген жоқсың ба! 

-- Мені де ренжітпе! Аналар сыяқты, мен 
де сенің балаң емеспін бе?-деді үлкені. 

Амал жоқ. Қарт үшінші қойманың есігін 
құлықсыз барып ашты. Кенет іштен алтын 
тыйындар өзенше бері құйылды. Алтынның 
жарқырауы соншалық, жұрттың бәрі көз- 
дерін жұмды. 

Қонақтар аңтарылып тұрып ҡалыпты, таң- 
қалғандары соншалық, бірде біреуі ә деп 
ауыз. аша алмады. Енді үлкен ұлы оларға< 

-- Бәріңіз де бір-бір уыстан алтын алы- 
цыздар, өтінемін, қысылмаңыздар! Мұнда 
әлі жетіп жатыр! Ал, бұдан кейін біздікіне 
той тойлауға барамыз!-- деді. 

Қонақтар тойға отырды. Үлкен ұлы жүрт- 
тың бәріне тамаша шарап құйды, сөйтіп қы- 
зық болды дейсіз! 

-- Бәрі жақсы, бірақ өкінішім бар! -- деп 
мұңайды әкесі,--Мен өте қартайып қалдым! 
Әйтпесе, мен осы қуанышта бір билер едім! 

-- Менде оның да дауасы бар, - деді де 
үлкен ұлы қарттың арқасынан сыпырғыш- 
пен бір-екі рет тартып қалды. 

-- Сен не істеп тұрсың, әдепсіз кеткен! -- 
деп қонақтар аң-таң қалды. Бір уақытта қа- 
раса, ақ басты карт қара шашты, кайратты 
жас жігітке айналған, -- оны отыз жастан 
артық деуге мүлде болмайды! Ол енді атып 
тұрып билей бастады. Осы арада барлық 
шал мен кемпір бізді де сыпырғышпен ұр 
Деп жалынбасы бар ма. Қаусаған кәрі кем- 
пір екеш, ол да жасарып кетті. Ол өз аузы- 
мен алғыс айтса да, бірақ ішінен: 

-- Немерем сыпырғышын аяды! Әйтпесе, 
мені бұдан да жасартып, жыйырма, тіпті, он 
жеті жас шамасына жеткізуіне болатын 
еді, -- деп мыңқылдады. 

Жұрттың бәрі би биледі, билемеген тек 
кемпір ғана болды: ол жалғыз отырды да 
артынан кайда кеткені белгісіз жоқ болды. 
Ақыры, ол жұрттың есіне келіп, оны іздеуге 
айналды, байқаса, манағы сыпырғыштан тек 
сынған шыбықтар ғана қалған! Оның қа- 
сында жерде кемпірдің халаты жатыр, ха- 
латтың бір жақ жеңінде тыпырлап жылап 
бір жас бала жатыр. 

Амал жоқ, немерелері өз әжелерін әлди- 
леуге айналды. Ал, сыпырғыш сол күйі жо- 
ғалды, Міне, содан былай қарай қарттар 
жасармайтын болыпты. 

АЛПЫСБАЙДЫҢ ЕРЛІГІ 


Бұл Алпысбайдың қысқы демалыста жайлаудағы ауылда жүрген кезі 
еді. Бір күні ол ағасына: 

-- Малды бүгін мен жайып келейін, күн ашық екен,- деп өтінді 
Ағасы. інісінің өтінішін қабыл ала тұрып: 

22 -- інім, ит-құстан сақ болғайсың, - деді. Алпысбай малды айдап. ауыл- 
дан ұзап кетті. Таңертең аспан ашық болғанмен түс қайта күншығыстан 
сел тұрып, жаңадан жауған ұлпа қарды, үйіре бастады. Боран біртіндеп. 
үдей түсті. Бетке соққан қыйыршық айналадағы ештеңені көрсетпеуге 
айналды, Бұл кезде Алпысбай қойларды жыйыстырып, ық жақтағы. ауылға 
қарай қалтатты. Бір уақытта қойдың шеті дүр етіп үрікті де, жан-жаққа 
тым-тырағай қаша экөнелді. Алпысбай ұйтқый соққан боранның арасынан, 
көк окал қасқырдың семізше келген ақ лақтың тірсегінен тістеп тұрғанын. 
дереу байқай қалды. Енді ойлауға да уақыт жоқ. Қолындағы осыңғыл 
таяғын көтере сермеп қасқырға жақын келіп, бар даусымен айқайлады. 
Бірақ, қасқыр бұған елеңцеткен жоқ. Алпысбай жан ұшыра жүгіріп лақты 
шұмарлауға әрекет етіп атқан қасқырдың қасына келді де, қолындағы 
жыңғыл таяғымен тұмсықтан соғып өтті. Соққы “көрген қасқыр лақты. 
дереу босатты. Сөйтіп, ақ лақ ажалдан аман. қалды. Күн бата Алпысбай 
барлық қойды шашау шығармай қырға айдап келді. Болған уақыйғаны 
естіген ағасы: 5 

-- Мұның ерлік екен, інім, қоғам малын өзіңнің малыңнан артық көр- 
генің әбден орынды,- деп. Алписбайға алғыс айтты. 
к Ж. АРАЛОВ, 
Гурьев облысы, Шевченко ауданы, 
Киров атындағы орта мектептің оқушысы. 


МӘНШҮН МӘМЕТОВА АТЫНДАҒЫ 
ПИОНЕРЛЕР ДРУЖИНАСЫ 


Біз бір күні дружина” кеңесінде республикамыздың астанасы Алма- 
ты қаласында жұмыс істейтін Мәншүк Мәметованың анасы Әмина Мә- 
жетоваға Хат оазуды ұйғардық. Қөп кешікпей хат та осазылды. Ол хат- 
та біздің мектеп пионер друзсинасы Совет Одағының Батыры Мәншүк Мә- 
жетованың есімімен аталатынын айттық және мектептегі қызықты істері- 
мізді баяндадық, %% 

Арада бірнеше күн өтті. Бір күні мен Мәншүктің анасынан хат келге- 
нін пионерлерге хабарладым, Хатта МӘншүктің де бір кезде мектепте мой- 
нына қызыл галстук тағып пионер болғаны; Отан соғысы кезінде майданға 


өзі сұранып барып ерлікпен қаза тауып, өз атын өшпес даңққа бөлегені 
айтылыпты. 49 


Хатты оқып біткеннен кейін пионерлердің барлығына арнап: 

-- Естідіңдер ме, балалар, қазақ қызының өмір жолын, ертең сендер 
де Мәншүк апамыздай сүйікті Отанымызға аяулы азамат болып өсулерің 
керек-- дедім.ҒХатты ұйып тыңдаған барлық бала: 


-- Отан үшін қызмет етуге арқашан да дайынбыз! - деді бір ауыздан. 
Осы бір айтылған. сөздер әркімнің Отан. алдындағы қасиетті анты. сыяқты. 


болып естілді. 
Ж. ЗАМАНБЕКОВ, 
Алиаты облысы, Қаскелең ауданы, Ворошилов атындағы 
жетіжылдық мектептің аға пцонер бвожатыйы. 


Мұқабаның бірінші бетіндегі Н. Лебедев «Жас төлі 


ер» деген с 


Редколлегия мүшелері: Баранов К., Бегалин С., Дарқанбаев Т., Ерғалиев Х, / - 
Ибраева А. Иманжанов М., Ыдырысов Р. (редактор), Қыйрабаев С., Нұрқатов А., Нұртазин М. 


Техникалық редактор И, Перлов. 


г. Алма-Ата проспект Сталина, дом 79 редакция журнала «Пионер» 


Қазақстан ҚП Орталық Қомитеті жаныпдағы Республикалык газет-журналдар баспасы. 


Подписано к печати 6/П-57 т. УГ00787. Бум 84Х108/|- 0,75 бум. 2,46 п. л. Тираж 30,500. 
Полиграфкомбинат Главиздата Министерства культуры ҚаВССР Заказ МЬ 145. 


ХАЛЫҚАРАЛЫҚ, 
ӘЙЕЛДЕР 


күн 


22 март--Гете И. В. 
-- Немістің ұлы ақыны. 
Қайтыс болуына (1832) 125 жыл 
толады. 
1749 жылы туған. 
24 март--А. С. Новиков-Прибой 
-- белгілі совет жазушысы. 
Туғанына (1877) 80 жыл 
толады. 1944 жхылы қайтыс болған, 
26 март-- Пюдвиг Бетховен 
-- немістің ұлы: композиторы. 


| Қайтыс болғанына (1827) 130 жыл: 


толады. 1770 жылы туған. 
34 март-- Исаак Ньютон 
-- ағылшынның атақты ғалымы, 


| “қайтыс болғанына (1727) 230 жыл 


толады. 


Бағасы 1со0м 


Советтік Социалистік Республикалар Одағының 


Мемлекеттік жалаулары 


ССР Одағының Мемлекеттік жалауы. 


14 . 
4. РСФСР-дың жалауы. 2. Укранн ССР-ының жа- 9. Молдаван ССР-ының жалауы. 10. Латыш ССР- 
пауы. 3. Белорусс ССР-ының жалауы. 4. Өзбек ының жалауы. 44. Қырғыз ССР-ының жалауы. 
ССР-ының жалауы. 5. Қазақ ССР-ының жалауы. 12. Тәжік ССР-ының жалауы. 13. Армян ССР-ының 


6. Грузин ССР-ының жалауы. 7. Азербайжан ССР- жалауы. 14. Түрікмен ССР-ының жалауы. 15. Эс- 


